ЕВО ШТА СЕ КРИЈЕ иза свих услова и уцена из БРИСЕЛА и ВАШИНГТОНА\nEVO ŠTA SE KRIJE iza svih uslova i ucena iz BRISELA i VAŠINGTONA\nSrbija ne bi trebalo da prihvati nikakve ponude koje bi kasnije mogle da budu iskorišćene protiv nje, zbog čega bi ostala bez podrške moćnih sila kao što su Rusija i Kina.\nOva napomena američkog činovnika nije nezanemarljiva, posebno ako se ima u vidu da bi Srbija pristupom u EU bila u obavezi da u svemu sledi zajedničku politiku ovog saveza, uključujući tu i politiku prema Rusiji.\nSaša Adamović, istoričar i geopolitičar, pre svega veruje da je sve što se čuje sada, glas takozvane „duboke američke države“ koja duže od godinu dana opstruiše spoljnu politiku predsednika Amerike Donalda Trampa.\n„Ideja te Amerike je, u stvari, da Srbija sama odustane od odbrane svojih nacionalnih interesa tako što će se odreći Rusije i njenog uticaja u Savetu bezbednosti UN da bi brže pristupila EU“, kaže on.\n„Već smo imali slučaj da su te strukture iz Amerike zastupale ne samo antiruske već i antisrpske stavove, jer su svi oni bili na strani srpskih neprijatelja tokom devedesetih godina. Mislim da oni i danas vode takvu politiku, pa tako očekujem da će, kada dođe vreme za temu o razgraničenju Srbije i Hrvatske, oni više biti na Hrvatskoj strani, pogotovu jer je ona i članica EU ali i NATO-a. Upravo zbog ovih stvari je bitno da Srbija u budućnosti zadrži podršku Ruske Federacije, ali i Kine koja je takođe moćna sila u usponu“, kaže Adamović.\nPolitika štapa i šargarepe već više puta je isprobana na Balkanu, ali za razliku od decenija koje su iza nas, i taj štap je postao malo kraći, a ni šargarepa više nije tako primamljiva. Amerika možda ima ideju kako da preko Evropske unije kontroliše „Srbiju“ ali plan svakako ne može sama da sprovede ako za to nije Evropska unija. Pitanje je da li neko želi da bude deo Evropske unije i da nema prvo glasa, a da ima obaveze, što je u neku ruku ideja koja je Srbiji i predočena kao mogućnost „ubrzanog“ pristupanja.


Djeca iz Udruženja “Duga” posjetila Gradišku “Kuglanu” | Radio Gradiška 98,8 MHz\nDjeca iz Udruženja “Duga” posjetila Gradišku “Kuglanu”\nUdruženje roditelja djece sa autizmom “Duga” Gradiška u saradnji sa Kuglaškim klubom „Kozara“ i kuglanom, organizovalo je danas za svoje korisnike priliku da se oprobaju u kuglaškom sportu.\nPredsjednik Kuglaškog kluba “Kozara” Darko Lacković rekao je da su do međusobne saradnje došli u dogovoru sa Draganom Kulašom, koji radi kao defektolog u Udruženju “ Duga” a rekreativno se bavi ovim sportom.\n“Kuglaški klub “Kozara” prihvata saradnju sa svim udruženjima građana koji iskažu interes da se upoznaju sa ovim sportom, i sa zadovoljstvo to činimo, nadam se da će korisnici biti zadovoljni i da ćemo se viđati u buduće u kuglani”, naglasio je Lacković.\nPredsjednik Udruženja, Saša Kasagić rekao je da ova saradnja predstavlja veliku stvar za ovo udruženje jer su u proteklom period krenuli sa nizom sportskih aktivnosti koje su neophodne za djecu ometenu u razvoju.\n“Mi nećemo da sputavamo našu djecu i hoćemo da ih uključimo u društvene tokove na sve moguće načine odnosno da inkluzija bude u društvu ne samo u školama i predškolskim ustanovama nego u svim objektima gdje sva djeca imaju pristup”, istakao je Kasagić.\nOn je dodao da će Udruženje “Duga” već sutra učestvovti na prvom inkluzivnom atletskom mitingu u Banja Luci na poziv Saveza specijalnih sportova BiH što predstavlja veliku satisfakciju za rad u daljem period.\nUdruženje roditelja djece sa autizmom „Duga“ Gradiška trenutno broji oko 35 porodica.\nSember: Pojačano kontrolisanje već...\nUdruženje "Svjetlost" po...


PUTINOVO HITNO NAREĐENJE ŠOKIRALO UKRAJINCE – Čizmica TV\n21 travnja, 2022 almaOstavite komentar na PUTINOVO HITNO NAREĐENJE ŠOKIRALO UKRAJINCE\nPredsednik Rusije Vladimir Putin naredio je danas ruskoj vojsci da odustane od planova za juriš na fabriku Azovstalj u ukrajinskom lučkom gradu Marijupolju i saopštio da želi da ona i dalje bude pod blokadom.\nMinistar odbrane Rusije Sergej Šojgu obavestio je danas Putina da je Marijupolj zauzet, kao i da je u „fabrici Azovstalj ostalo još oko 2.000 ekstremista“.\nRuski predsednik je rekao ministru odbrane da nema potrebe ulaziti u podzemne hodnike ispod fabrike, kao i da ruske trupe treba da blokiraju sve prilaze industrijskoj zoni u Azovstalju, preneo je Rojters.\nPodsetimo, ruski ministar odbrane Sergej Šojgu izvestio je Vladimira Putina o oslobađanju Mariupolja.\nŠojgu je Mariupolj nazvao prestonicom nacionalističkog „Azova“ (zabranjenog u Ruskoj Federaciji), sam grad je oslobođen, ali militanti ostaju u Azovstalju – ističe se u saopštenju ministarstva odbrane Rusije.\nU fabrici „Azovstalj“ ostaje još oko 2.000 ekstremista. Do sada se predalo 1.478 pripadnika bataljona.\nOružane snage Rusije i jedinice DNR i LNR su preduzele sve mere za zaštitu stanovništva, saopštio je ministar Putinu. Za borbu na „Azovstalju“ je potrebno još tri-četiri dana, istakao je Šojgu.\nProcurio snimak: Penzionerima po 20 KM da idu na skup u Banju Luku


Oko 100 stranih kompanija želi da ulaže u Srbiju | Boom93\nOko 100 stranih kompanija želi da ulaže u Srbiju\nDirektor Agencije za strana ulaganja i promociju izvoza Srbije Božidar Laganin izjavio je da je trenutno oko 100 stranih kompanija zainteresovano za ulaganje u Srbiji.\nOn je u intervjuu agenciji Beta kazao da je oko 30 odsto investitora razmatara ulaganje u automobilsku industriju, a medju veoma aktivnim saogovornicima za investicije su tri južnokorejske kompanije, koje su u decembru posetile Srbiju.\n"SIEPA će u 2011. godini da stavi akcenat na privlačenje ulagača u sektorima automobilske i elektronske industrije i informaciono komunikacionih tehnologija", kazao je Laganin.\nNajveće interesovanje za investicije u Srbiji pokazuju kompanije iz Italije i Nemačke, istakao je on i dodao da je najzanimljiviji region za ulaganje jug Srbije.\nU Srbiji nema zatrovane hrane\nSB UN da preuzme slučaj trgovine organima


Denis Kolundžija | 28. feb 2018.\nFunkcija joj nije prestala, niti će, pisalo je između redova.\nI Kokotović Zečević i Arežina identično odgovaraju Koprivici – da je postojanje dva direktora programa „funkcionalno nemoguće“, no Arežina ide i dalje i izjavljuje žalbu na takvu odluku upozoravajući da bi rad dva direktora programa bio protivzakonit i da „postoji opasnost od ozbiljnih štetnih posledica po RTV“.\nNi u jednom aktu RTV, naime, ne spominje se mogućnost da funkciju direktora programa može da obavlja više osoba istovremeno.\nProtiv rešenja kojim je u RTV faktički uvedeno dualno direktorovanje Arežina je 25. januara podneo tužbu Osnovnom sudu. Od suda traži poništavanje odluke generalnog direktora RTV, ali i da Sonji Kokotović Zečević bude naloženo da u roku od osam dana obavi primopredaju dužnosti.\nTeške muke direktora Koprivice\nRašomonijada na RTV, međutim, tek se spremala za vrhunac. Arežina 29. januara prima rešenje o utvrđivanju viška zaposlenih, doneto pet dana ranije, koje u javnosti predstavlja kao otkaz. U tom rešenju, generalni direktor priznaje da postojanje dva direktora programa „funkcionalno nije moguće“ i da je zbog nastale „tehnološke promene“ u RTV došlo do prestanka potrebe za radom jednog od dva direktora programa.\nKoprivica je sad bio prinuđen da se, teškom mukom, odluči samo za jednog direktora. Odluku o tome kojeg direktora da zadrži prelomila je dužina staža koji Sonja Kokotović ima na RTV, pošto su po svim ostalim pokazateljima uporedne analize oba direktora bila egal.\nArežinina tužba, u koju je Cenzolovka imala uvid, otkriva, međutim, jedan zanimljiv detalj koji svedoči o stvarnoj nameri RTV da sprovede sudsku odluku.\nNaime, RTV je presudu Apelacionog suda dobio 21. decembra, dok ju je Arežina primio 29. decembra, kada je i isticao rok za njegovo vraćanje na staro radno mesto. Istog dana Arežina jeste formalno vraćen na mesto direktora programa, ali RTV tog dana donosi i Pravilnik o kriterijumima koji se primenjuju prilikom utvrđivanja viška zaposlenih u RTV.\nIsti taj pravilnik, gle, Koprivica je primenio prilikom donošenja odluke o tome koji će kandidat zadržati funkciju direktora programa, a ko će biti proglašen tehnološkim viškom.\nArežina u tužbi ovo rešenje napada tvrdnjom da je doneto suprotno odredbama Zakona o radi i Kolektivnog ugovora RTV.\nI na kraju, da bi se zaista sve vratio „na početak“, odnosno u proleće 2016, nastupio je Upravni odbor RTV, koji 29. januara donosi (po drugi put) odluku o razrešenju Arežine s mesta direktora programa. Za Arežinu još se nešto našlo u rubrici „već viđeno“: dan nakon razrešenja nudi mu se aneks ugovora za, kao i pre skoro dve godine, radno mesto menadžera razvojnih projekata, koji na kraju potpisuje.\nPrethodni sudski spor koji je Arežina vodio protiv RTV trajao je bezmalo godinu dana. Sa ranijim sudskim presudama u njegovu korist Arežina je, naglašava to za Cenzolovku, uveren da će ovaj put postupak trajati daleko kraće.\nJOVA RADIĆ: SVE U SKLADU SA ZAKONOM\nReagujući na javne istupe Slobodana Arežine, nedavno se autorskim tekstom u Politici oglasio Jova Radić, predsednik Upravnog odbora RTV. Radić, između ostalog, navodi da je Arežina „neistinito prikazao u javnosti“ da je dobio otkaz „jer rešenje o utvrđivanju viška zaposlenih ne znači po automatizmu otkaz ugovora o radu“. „Generalni direktor nije mogao Slobodanu Arežini ponuditi Aneks ugovora pre donošenja Rešenja Upravnog odbora o njegovom razrešenju“, ističe Radić napominjući da je čitav postupak „sproveden u skladu sa zakonom i Opštim aktima RTV“.\nRadić negira i da je nakon prethodne Arežinine smene na RTV, u maju 2016, došlo „do brojnih smena urednika i skidanja pojedinih emisija“. Priznaje ipak da je došlo do ukidanja emisije „Radar“, ali da je njeno emitovanje „prestalo istekom ugovora“.\nNa kraju autorskog testa, naslovljenog sa „Malo mesta za istinu, molim“, predsednik UO RTV poručuje da je „rad u redakcijama (RTV, prim. a.) organizovan i vodi se na visokom profesionalnom nivou“.\nPomeri RTV RTV Slobodan Arežina Smene urednika Tužbe protiv medija\n← Olja Bećković: Ne vraća se „Utisak nedelje“\nMinhauzeni a naši: Kako naučnofantastične priče o beogradskom metrou postaju vesti →


Časopis Industrija :: Dostavljanje izveštaja APR-u za 2020. godinu od sada moguće i preko Posebnog informacionog sistema\nU okviru Posebnog informacionog sistema, Agencija je obezbedila i ove godine Tehničko uputstvo za potpisivanje dokumenata i zahteva kvalifikovanim elektronskim potpisom i Tehničko uputstvo za elektronsko plaćanje, kao i odgovarajuća video uputstva koja se odnose na kreiranje zahteva, popunjavanje obrazaca, potpisivanje i ažuriranje dokumentacije, plaćanje naknade, kao i potpisivanje i dostavljanje izveštaja.\nTakođe, dostupna su i detaljna korisnička uputstva za sastavljanje i dostavljanje svih vrsta izveštaja za 2020. godinu.\n- Saglasno zakonu kojim se uređuje računovodstvo, sva pravna lica i preduzetnici koji knjige vode po sistemu dvojnog knjigovodstva, dužni su da svoje izveštaje za 2020. godinu, kao i do sada, dostave Agenciji, isključivo u elektronskom obliku, potpisane kvalifikovanim elektronskim potpisom zakonskog zastupnika.\nPosebno ističemo da su od ove godine obveznici dostavljanja izveštaja i stečajne mase nad kojima je nastavljen postupak stečaja u slučaju obustave ili zaključenja tog postupka nad stečajnim dužnikom, u smislu zakona kojim se uređuje stečaj, odnosno stečajne mase koje imaju svoj zasebni matični broj - navode iz APR-a.\nPutem linka Pretraga evidencije obveznika, Agencija je korisnicima obezbedila i uvid u evidenciju obveznika. Pretraga se može vršiti po matičnom broju, poreskom identifikacionom broju (PIB) ili po nazivu pravnog lica, odnosno preduzetnika.


Subotica "Brend lider" 2012. godine - Суботица - Szabadka - Subotica\nGrad Subotica dobitnik je priznanja „Brend lider“ za 2012. godinu u kategoriji „Grad budućnosti u jugoistočnoj Evropi“. Nagrada je uručena u okviru Brend konferencije, osme po redu, koja je danas u beogradskom Sava centru okupila lidere turističke industrije iz regiona pod sloganom „Turizam - progresivni brend regiona“. Nagradu „Brend lider“ gradonačelniku Subotice Saši Vučiniću uručio je Milivoje Radovanović, direktor kompanije Mas medija internešenal, organizatora konferencije.\nZahvaljujući se na nagradi, gradonačelnik Vučinić je podsetio da je Subotica u poslednje dve godine učinila dosta napora u privlačenju stranih investicija, o čemu svedoči i nagrada Fajnenšel tajmsa „Evropski grad budućnosti“, gde je Subotica svrstana u top deset gradova jugoistočne Evrope na osnovu strategije privlačenja investicija.\nVučinić je rekao da je sledeća faza razvoja Subotice upravo razvoj turizma, za koji postoje potencijali.\n- Nadam se da ćemo i u turizmu uspeti da uradimo ono što smo u poslednje dve godine uradili po pitanju privlačenja stranih investicija. Verujem da će ova nagrada biti prva u nizu po pitanju turizma i da će turistički razvoj Subotice rezultirati nagradama sličnim kao što je priznanje ’Fajnenšel tajmsa’, naglasio je Vučinić.\nOvo je druga nagrada subotičkoj lokalnoj samoupravi od strane kompanije Mas medija internešenal. U 2011. godini Subotica je nagrađena priznanjem „Biznis partner“.\nBrend konferencija, u skladu sa jedinstvenom tradicijom bavljenja brendingom i misijom promocije najboljih primera razvoja i tehnologija brendiranja, dodeljuje nagrade najboljima iz Srbije i regiona jugoistočne Evrope.\nNagrada „Brand Leader Award“ se dodeljuje iz više različitih oblasti u cilju isticanja pojedinačnih zalaganja i poslovnih uspeha u izgradnji tržišne prepoznatljivosti i pozicioniranju autentičnog brenda.\nPored subotičke lokalne samouprave, kao „brend lideri“ u različitim oblastima nagrađeni su i Istarska županija, Farmakom MB, privredna komora Srbije, Turistička organizacija grada Beograda, Kon Tiki travel, Zlatiborac, Hrvatska radio-televizija, B92, Press pablišing grupa, voditelj Ivan Ivanović i mnogi drugi.


Ministarka Pribilović otvorila konferenciju „Misli lokalno-djeluj lokalno! - borba protiv korupcije na lokalnom nivou“\nDatum objave: 15.11.2017 13:00 | Autor: MJU\nMinistarka javne uprave Suzana Pribilović otvorila je nacionalnu konferenciju „Misli lokalno-djeluj lokalno! - Borba protiv korupcije na lokalnom nivou u organizaciji Centra za građansko obrazovanje (CGO).\nPored ministarke Pribilović, u uvodnom dijelu Konferencije govorili su i šef Delegacije Evropske unije u Crnoj Gori, Aivo Orav i izvršna direktorka Centra za građansko obrazovanje, Daliborka Uljarević.\nCilj konferencije „Misli lokalno-djeluj lokalno!-borba protiv korupcije na lokalnom nivou“ je predstavljanje ključnih rezultata projekta i preporuka za dalje unapređenje raspoloživih mehanizama za prevenciju i borbu protiv korupcije na lokalnom nivou, ali i prilika da se kroz razgovor predstavnika različitih društvenih struktura dođe do predloga rješenja koja će doprinijeti efikasnijoj borbi protiv svih oblika korupcije, kako na nacionalnom, tako i na lokalnom nivou.\nIzlaganje ministarke Pribilović možete preuzeti ovdje .\nVideo: Izlaganje ministarke javne uprave Suzana Pribilović - Konferencija „misli lokalno-djeluj lokalno! - borba protiv korupcije na lokalnom nivou“\nVideo: Izlaganje šefa Delegacije Evropske unije u Crnoj Gori, Aivo Orava - Konferencija „misli lokalno-djeluj lokalno! - borba protiv korupcije na lokalnom nivou“\nVideo: Izlaganje izvršne direktorke Centra za građansko obrazovanje, Daliborke Uljarević- Konferencija „misli lokalno-djeluj lokalno! - borba protiv korupcije na lokalnom nivou“\nVideo: Konferencija „misli lokalno-djeluj lokalno! - borba protiv korupcije na lokalnom nivou“-KADROVI


Poslovna ekonomija - Fakultet za menadžment\nPoslovna ekonomija - Fakultet za menadžment - Audio verzija\nKao primaran cilj koji imaju osnovne akademske studije u okviru ovog smera je navedeno da se zainteresovani kandidati osposobe da samostalno u praksi primenjuju znanja iz oblasti poslovne ekonomije, te mnogobrojne metode koje će uticati na poboljšanje kvaliteta poslovanja određene kompanije.\nŠto se tiče samog nastavnog programa, smer poslovna ekonomija podrazumeva četiri godine studiranja, a na osnovu odredbi Zakona o visokom obrazovanju, koji je trenutno aktuelan na teritoriji naše zemlje se sprovodi i teorijski i praktični deo edukacije. Svakako se nastoji i da se konkretni studijski program maksimalno uskladi sa osnovnim akademskim studijama u toj oblasti, a koje se sprovode u brojnim evropskim zemljama, ali i u svetu.\nPored opštih predmeta, sociologije i stranog jezika, u nastavi su zastupljeni i brojni uskostručni predmeti. Važečim planom je definisano da se neki od njih moraju pohađati u okviru samo jednog semestra, dok pojedini traju i više semestara.\nIzuzev predmeta poslovna matematika, odnosno poslovna statistika i osnovi ekonomije, u stručne, između ostalih spadaju i predmeti osnovi menadžmenta, zatim osnovi makroekonomije, kao i predmet poslovno pravo, te ekonomika preduzeća. A tu su i predmeti finansijsko računovodstvo, kao i kvantitativne metode, zatim marketing menadžment, te finansijsko računovodstvo i upravljanje ljudskim resursima. Sem njih, izučava se i predmet poslova etika, kao i monetarna ekonomija, a studenti će pratiti nastavu i u okviru stručnog predmeta organizacija preduzeća. U skladu sa odredbama nastavnog programa je predviđeno da se organizuje i nastava za predmet poslovno komuniciranje, te menadžment malih i srednjih preduzeća, ali i za stručne predmete elektronsko poslovanje i međunarodna ekonomija. Svakako će zainteresovani kandidati imati priliku da steknu i neophodna znanja vezano za predmete osiguranje i bankarstvo, a upoznaće se i sa predmetom upravljanje promenama i međunarodne poslovne finansije, te sa predmetima međunarodno privredno pravo, finansijski menadžment i strategijski menadžment. Trebalo bi reći i to da se, prema nastavnom planu izučavaju i stručni premeti ekonomija kapitala i finansiranje razvoja, upravljanje kvalitetom i finansijska tržišta, kao i predmet fiskalna ekonomija, te inovacije i preduzetništvo.\nUz predavanja će imati obavezu i da u precizno definisanom trajanju pohađajui praktičan rad, ali i da učestvuju u vežbama koje su zastupljene u okviru pojedinih predmeta.\nSvakako će osobe koje se odluče za smer poslovna ekonomija biti osposobljene za primenu ne samo pravila koja važe u okviru te grane ekonomije, već će se upoznati i sa osobenostima marketinga i menadžmenta. A podrazumeva se, takođe da će naročita pažnja biti obraćena na rešavanje potencijalnih poteškoća i na njihovo praktično rešavanje, što će sve zajedno doprineti unapređenju poslovnog procesa, kada kandidat bude bio u prilici da stečena znanja primenjuje u svom radu.\nNaglašavamo da će kandidati da steknu dovoljan nivo znanja vezano i za izradu biznis plana, a očekuje se da će ovladati i teorijski i praktično veštinama koje su potrebne za profesionalno upravljanje preduzećima različite strukture i veličine.\nNakon što budu završili četvrtu godinu studija, steći će diplomu za zvanje diplomirani ekonomista, a imaće mogućnost da se zaposle u finansijskim sektorima različitih preduzeća, te je svakako otvorena opcija i za pronalazak posla na menadžerskim pozicijama. Takođe, lice koje se kvalifikuje za navedeno zanimanje će moći da se zaposli i u sektoru ljudskih resursa ili, pak marketinga, a što sve zavisi isključivo od strukture i organizacije samog pravnog subjekta.\nBitno je naglasiti da će osobe koje pohađaju smer poslovna ekonomija biti u mogućnosti da se upoznaju ne samo sa različitim aspektima same ekonomije i njene primene u poslovanju, već i sa oblašću menadžmenta, ali i marketinga, te ljudskih resursa, tako da će steći visok nivo kvalifikacija u svim ovim oblastima. Apsolutno je očekivano da oni sva ta znanja samostalno implementiraju u daljem radu, pa da na taj način ostvare pozitivan učinak u poslovanju preduzeća u kome se budu zaposlili.\nNapomenuli bismo i to da osim do sada navedenih radnih mesta, svako ko bude zvanično stekao zvanje diplomirani ekonomista, to jest ko bude pohađao smer poslovna ekonomija, može da se zaposli i u okviru banaka, ali i da se specijalizuje za proceniteljske poslove, bilo da se radi o proceni rizika ili o proceni vrednosti imovine. Takođe, ima mogućnost i da naknadno stekne zvanično priznat sertifikat za računovođu ili, možda brokera, te generalno može da se bavi svim poslovima u okviru kojih je iznet zahtev da kandidati poseduju diplomu ekonomske struke.\nSpisak gradova za fakultet menadžmenta, smer poslovna ekonomija\nKontakti po gradovima — Poslovna ekonomija — Fakultet za menadžment


SDGs4all – Webinar Zašto mladi odustaju od traženja posla i kako ih pokrenuti? – Timočki Omladinski Centar\nSDGs4all - Webinar Zašto mladi odustaju od traženja posla i kako ih pokrenuti?\nSDGs4all – Webinar Zašto mladi odustaju od traženja posla i kako ih pokrenuti?\nnovembar 5, 2020 Dunja Marusic TOC\nTimočki Omladinski Centar TOC i Centar za visoke ekonomske studije CEVES pozivaju Vas na webinar: „Zašto mladi odustaju od traženja posla i kako ih pokrenuti?“ koji će biti organizovan u sredu 11. novembra 2020. godine u 11 časova.\nZa učešće na webinaru možete se prijaviti OVDE do utorka 10. novembra do 23:59h.\nNemanja Glavinić, Dostignuća mladih u Srbiji\nNevena Nikolić, Beogradski centar za ljudska prava\nKo su mladi u NEET statusu u Srbiji\nKoji su modeli uspostavljanja programa podrške socijalnoj i radnoj aktivaciji mladih\nKako kroz saradnju institucija i organizacija civilnog društva na lokalu raditi na usavršavanju postojećih i razvoju novih usluga za pospešivanje zapošljivosti mladih u NEET statusu\nCilj webinara je da skrene pažnju na mlade u NEET statusu, kao značajnu grupu mladih u Srbiji sa kojima treba da se radi, kao i na mere koje mogu pokrenuti mlade na aktivno traženje posla. NEET mladi predstavljaju mlade osobe koje nisu u obrazovnom sistemu, nisu u sistemu neki nefromalnih edukacije i treninga, a nisu ni zaposleni. Takođe, tokom webinara će biti reči o tome kako doprineti socijalnoj i radnoj aktivaciji mladih u NEET status, kroz one-stop-shop koncept kao meru intervencije u aktivnim merama zapošljavanja kao odgovor na rastuću nezaposelnost i neaktivnost mladih na tržištu rada. Želja nam je da prvenstveno sa mladima, ali i predstavnicima institucija i organizacija razgovaramo na ovu važnu temu.\nWebinar „Zašto mladi odustaju od traženja posla i kako ih pokrenuti?“ realizuje se u okviru projekta „Održivi razvoj za sve“ koji podržavaju vlade Švajcarske i Nemačke, a implementira Deutsche Gesellschaft für Internationale Zusammenarbeit (GIZ) GmbH. Partneri na projektu su Fondacija Ana i Vlade Divac, Centar za visoke ekonomske studije, Beogradska otvorena škola, Fondacija centar za demokratiju, Timočki omladinski centar i Beogradski fond za političku izuzetnost.\nOvaj webinar odnosi se na SDG 8 – Dostojanstven rad i ekonomski rast.


MARKETING - Media Pont\nSPECIJALNA PONUDA/SPECIAL OFFER\nMIDAS AS MEDIA PARTNER OF EUROPEAN CAPITALS OF CULTURE\nHeror Media Pont kao specijalizovana agencija koja se bavi razvojem medija na jezicima manjina Vam nudi pored pozicija za oglašavanje u print i on-line izdanjima manjinskih medija i mogućnosti, da za potrebe razvoja komunikacionih strategija Vaših brendova, budete deo događaja koje organizujemo.\nIntegrisanim kampanjama obuhvataju se javnosti mađarske, slovačke, rusinske, albanske i hrvatske manjinske zajednice, odnosno blizu 20% građana Srbije koji se izjašnjavaju kao pripadnici manjinskih zajednica i verni su konzumenti svojih manjinskih medija koji kategorično i svesno zaobilaze manire žute štampe i mogu se definisati kao pristojno medijsko okruženje.\nSagledavanjem trendova u industriji komunikacije, složićete se da je inovativnost ključ uspeha. Uključenjem potencijala medija na jezicima manjina u Vaše media planove sigurno obezbeđujete novi kvalitet koji Vašem brendu/brendovima pruža “novo čitanje”.\nDuboko verujemo da naša zajednička delatnost – komunikacija – ima veliku odgovornost u razvoju društva u celini. Uključenjem medija na jezicima manjina u javni dijalog i njihovim aktivnim učešćem na tržištu, kreiramo vrednost koja naše društvo u celini čini boljim mestom za život.


Amerika formira "Azijski NATO"?! Bajdenov perfidni plan za sukobljavanje sa Kinom i dominacijom u Pacifiku! - mediji.net\n- SAD mogu formirati azijsku verziju NATO-a, inače predsednik Bajden ne bi davao nepromišljene izjave. Pošto je on to rekao, verovatno je postignut dogovor sa drugim državama, na primer...\nNa današnji dan navršavaju se 22 godine od bombardovanja Ambasade Kine u Beogradu tokom NATO agresije 1999., u kojem je poginulo troje kineskih novinara.\nU pucnjavi koja se dogodila u srednjoj školi u istočnom delu američke države Ajdaho povređene su tri osobe, a osumnjičena je devojčica iz šestog razreda, koja je donela pištolj u školu.Žrtve su pogođene u gornje i donje ekstremitete i veruje se da povrede nisu opasne po život, rekli su u četvrtak...


Od Miloševićeve do Veljine naslednice: Ovo su najpoznatije ćerke srpskih političara - Zena.rs\nOd Miloševićeve do Veljine naslednice: Ovo su najpoznatije ćerke srpskih političara\nSlobodan Milošević, Velimir Velja Ilić, Vladan Batić bili su važni akteri srpske i jugoslovenske političke scene (drugi je i danas politički aktivan). Njihove naslednice, neizbežno, a neke i prilično svesno i odlučno, postale su deo javne scene u našoj zemlji.\nOlgica Batić Foto: Oliver Bunić / RAS Srbija\nVelimir Velja i Natalija Ilić\nVelja Ilić snimljen ispred porodilišta prošle godine u Beogradu, nakon što je njegova ćerka Natalija postala mamaFoto: RAS Srbija\nLider Nove Srbije i najpoznatiji političar iz Čačka Velimir Velja Ilić menjao je stalno funkcije, one ministarske pa u svojoj politilkoj karijeri ima titulu ministra bez portfelja, zaduženog za vandredne situacije, ministra za građevinu i urbanizam (2012-2014), za kapitalne investicije (2004—2007) i infrastrukturu (2007—2008).\nVelja sa svojom naslednicomFoto: RAS Srbija\nNjegova ćerka ovako izgleda (prošle godine je u Beogradu uslikana u društvu oca). Ilić je Nataliju dobio sa drugom suprugom sa kojom ima i sina Jovana, dok je u prvom braku dobio Maju, Ivanu i Dijanu.\nVladan i Olgica Batić\nVladan BatićFoto: RAS Srbija\nVladan Batić bio je jedan od osnivača Demokratske stranke i i osnivač Demohrišćanske stranke. U Vladi Zorana Đinđića obavaljao je funkciju ministra pravde. Bio je i dugogodišnji kolumnista dnevnih novina, a poznat je po svojim žustrim političkim govorima.\nOlgica BatićFoto: Oliver Bunić, N / RAS Srbija\nNjegova ćerka Olgica Batić koja je poput oca diplomirala na Pravnom fakultetu u Beogradu, nakon njegove smrti 2010. preuzela je mesto predsednika Demohrišćanske stranke. Bila je i poslanica u Nardonoj skupštini Srbije, a sada se bavi advokaturom.\nSlobodan i Marija Milošević\nSlobodan MiloševićFoto: Tanjug/AP\nKljučni akter srpske i jugoslovenske politike osamdesetih i devedestih godina bio je Slobodan Milošević, bivši predsednik Srbije i SR Jugoslavije.\nO njegovim političkim potezima, stavovima i posledicama koje su proizvodile njegove odluke pišu se studije. Milošević je preminuo 2006. u zatvoru Haškog tribunala tokom suđenja za genocid i ratne zločine.\nMarija MiloševićFoto: EPA\nMilošević je sa suprugom Mirom Marković, predsednicom Jugoslovenske levice, imao sina Marka i ćerku Mariju, koja je oca najglasnije branila.\nMarija živi u Crnoj Gori, dok Marko sa suprugom, sinom i majkom Mirom godinama živi u Rusiji.\nI Nina Badrić na venčanju Piksijeve naslednice: Izgleda SAVRŠENO, a evo šta je poručila MLADENCIMA\nHristina Popović okupala našeg prelepog glumca: A da li znate da je on brat OVE NAŠE GLUMICE?\nMala Tara ponovo gospodari maminim profilom: Ovo je slika da se SKROZ ISTOPITE OD NJE


Počelo okupljanje učesnika Parade ponosa na Cvetnom trgu\nBeta 17. septembra 2017. 10:45\nOrganizatori i učesnici Parade ponosa počeli su da se okupljaju na Cvetnom trgu, sa kojeg će krenuti šetnja, a taj trg je okićen šarenim balonima i zastavama duginih boja.\nPredstavnik organizacionog odbora Parade ponosa Goran Miletić rekao je danas agenciji Beta da će ovogodišnjem Prajdu prisustvovati učesnici iz oko 20 zemalja, medju kojima će biti predstavnici svih država regiona.\nOn je dodao da će osim onih koji su na spisku gostiju beogradskog Prajda svake godine, prema njihovim informacijama, još 200 ljudi o svom trošku došlo da podržali Prajd.\nMiletić je rekao da je zadovoljan time što je ove godine znatno manje policije i što nije bilo incidenata pre dogadjaja.\nOn je dodao da je oko 10.30 za saobraćaj otvorena Nemanjina ulica, a da gradjani mogu da se normalno kreću trasom Parade.\nZa saobraćaj je zatvorena trasa kojom će se kretati Parada ponosa od Cvetnog trga do Terzija, a vidljive su jake policijske snage na svim punktovima od Moskve do Cvetnog trga. Komunalne službe postavile su metalne i betonske barikade u poprečnim ulicama u odnosu na Ulicu kralja Milana.\nNa Cvetnom trgu svi kafići rade uobičajeno, a policija je preventivno zaustavljala gradjane, ali ih propušta.


Novosti: GLIC na crnoj listi zbog kritike rasipništva – Predrag Azdejković\nNovosti: GLIC na crnoj listi zbog kritike rasipništva\nSukob između gej aktivista i feminističke organizacije oko sredstava koja dobijaju nevladine organizacije\nGEJ lezbijski info centar (GLIC) nalazi se na crnoj listi pojedinih fondacija u Srbiji zbog kritike nevladinog sektora, tvrdi Predrag Azdejković, predsednik GLIC.\nOn se, kako objašnjava za “Novosti”, nedavno obratio za novčanu pomoć feminističkoj organizaciji Rekonstrukcija “Ženski fond”.\n– Od njih sam tražio 200 evra za prevođenje i titlovanje feminističkog dokumentarca “Heretici”, o feminističkom pokretu u Njujorku sedamdesetih. Film će biti prikazan na sledećem Merlinka festivalu. Međutim, molba je odbijena uz zanimljivo obrazloženje – kaže Azdejković.\nU pismenom odgovoru, koji je potpisala Mirjana Mirosavljević, stajalo je: “Odluka Rekonstrukcije ‘Ženski fond’ je da ne podrži aktivnosti koje organizuješ, jer tvoja istupanja i napadi na braniteljke ljudskih prava u poslednje vreme nisu u skladu sa feminističkom politikom i kriterijumima Fonda.”\n– Pre godinu dana na svom blogu satirično sam pisao o budžetu “Koalicije za REKOM”, čije su članovi, između ostalih, Fond za humanitarno pravo Nataše Kandić i “Žene u crnom”. Moje kritike odnosile su se na rasipništvo, neefikasnost, duple standarde i licemerje srpskog NVO sektora. Budžet ove koalicije tada je bio dva miliona evra, a ove godine je tri i po. Ismevao sam stavku da im je za štampani materijal bilo potrebno 30.000 evra, a sada im treba 58.000 – objašnjava Azdejković.\nOn dodaje da te svote nemaju nikakve veze sa njim, niti je lično bilo čim oštećen, ali kaže da se u NVO sektoru stalno priča o “nekom čišćenju u svom dvorištu”, pa je smatrao da je vreme za čišćenje.\n– Ispalo je da smete da kritikujete sve, samo ne nevladin sektor. A tu su već 20 godina isti ljudi, koji se bore za suočavanje sa prošlošću, pomirenje, izručenje haških begunaca, rade isti posao od kog nema nikakvih rezultata, a troše preterano novca – konstatuje predsednik GLIC-a.\nEpilog priče je da je Azdejković celu epizodu stavio na svoj blog, posle čega su mu se javile dve žene iz inostranstva i ponudile da besplatno prevedu i titluju ne jedan, nego dva filma!\nSVE VEĆ REKLI STOJIMO iza toga što smo napisali u odgovoru gospodinu Azdejkoviću. Njegovi postupci nisu u skladu sa politikom naše fondacije i ništa drugo na tu temu nemamo da kažemo – bila je kratka Mirjana Mirosavljević iz Rekonstrukcije “Ženski fond”.\nPosted: 19/12/2010 by admin\nTags: 2010, Featured, Večernje novosti


Iskustva sa Balkan Fun party putovanja - Beleške\nIskustva sa Balkan Fun party putovanja\nBeleške > Magazin > Lifestyle > Iskustva sa Balkan Fun party putovanja\nObjavljeno / 01.03.2019. Autor / Milena Ristić Kategorija / Lifestyle, Magazin\nParty putovanja su možda i najbolja stvar koja je mogla da se desi mlađim generacijama, prvenstveno studentima, s obzirom na to da je ovakav koncept putovanja potpuno prilagođen svemu što mlade zabavlja. Party aranžman sadrži sve što je neophodno za dobar provod: atraktivne destinacije sa fenomenalnim izletima, mnogo mladih ljudi, muziku koja se uvek čuje u pozadini i nezaobilazne žurke, koje su glavni pečat ovakvih putovanja. Bilo da je reč o letnjim ili zimskim aranžmanima, dobar provod je uvek zagarantovan, što potvrđuju i svi oni koji su imali priliku da budu deo neke od Balkan Fun party priča.\nNajbolja žurka je na grčkim ostrvima\nDok je zimovanje je stvar raspoloženja, finansijskih mogućnosti i stanja u ispitnom roku, letovanje je zaokruženo crvenim markerom u planeru svakog studenta, i uglavnom podrazumeva bar 10 dana provedenih na nekom od grčkih ostrva. Balkanfun.travel je pažljivo koncipirao letnje aranžmane tako da zadovolji različite preferencije svojih putnika, mada je suština prilično jednostavna kada su mladi u pitanju: kvalitetna plaža, raspoložen DJ i veliko društvo su dobitna formula za sjajan provod.\nLefkada i Kefalonija – ostrva sa najboljom ocenom putnika\nKada smo pitali Balkan Fun putnike o utiscima sa letovanja, nekako smo najčešće slušali doživljaje sa Lefkade i Kefalonije, ostrva koja su se pokazala kao najbolje party destinacije u Grčkoj. Kada je u pitanju Lefkada, mladi navode da ih ovo ostrvo oduševljava svojim lepotama i kvalitetim plažama. Najlepša iskustva nastaju tamo gde se spoje lepota destinacije i odlično društvo, pa se letovanje na Lefkadi često navodi kao idealna destinacija za kompletan doživljaj jednog Balkan Fun party Putovanja.\nIsto važi i za Kefaloniju, koja pored dobrog provoda može da ponudi i prelepe pejzaže i Plave zastave – kao najbolji dokaz kvaliteta njenih plaža. Ove grčke destinacije za mlade su se pokazale kao odlične za one koji žele da osim ludog provoda istraže okruženje i uživaju u lokalnim zanimljivostima, jer na njima zaista ima šta da se vidi i doživi.\nZakintos i Kavos – 24 sata provoda\nUkoliko razgledanje plaža i znamenitosti želite da ostavite za odmor sa roditeljima, te vas interesuje isključivo dobar provod sa društvom, Zakintos i Kavos su destinacije koje će definitivno ispuniti vaša očekivanja. Putnici koji su posetili ova ostrva tvrde da žurka ne prestaje ni na minut, pa celokupno letovanje deluje kao neka potpuno druga dimenzija od one u kojoj su svakodnevno.\nKlubovi, barovi, glasna muzika i mladi ljudi iz čitavog sveta su vrlo tipični za ove destinacije, pa nije ni čudo što se one nikako ne preporučuju za miran porodični odmor. To svakako znači da se Zakintos i Kavos definitivno preporučuju onima koji ne žele odmor, već dobru žurku bez prestanka.\nKo je glavni “krivac” za dobar provod – destinacija ili agencija?\nKome se zahvaliti za 10 dana fenomenalnog provoda na party putovanju, kada se 11. dan probudimo u svom krevetu i shvatimo koliko smo se zapravo dobro proveli na letovanju? Iako se dobri provodi vezuju prvenstveno za destinacije i kvalitetne plaže, putnici Balkan Fun-a su bili iskreni u oceni ove agencije.\nNaime, većina njih tvrdi da su Balkan Fun letovanja dinamična i ispunjena upravo zbog kvalitetnih aranžmana i odličnog programa putovanja koji je prilagođen mladima. To znači da se na izlete ne polazi u 7 ujutru, ako se žurka završila dva sata pre toga, kao i da čitavu ekipu ne drži mesto, pa letovanje uvek uključuje pregršt destinacija i obilazaka koji nude odličan provod. Takođe, agencije uvek umeju da istraže neki kutak više, pa često organizuju obilaske mesta koja i nisu tako poznata turistima, a umeju da oduševe svakog posetioca.\nVladimir Drača – vodič Balkan Fun-a koji svako putovanje pretvara u avanturu\nOno što je posebno doprinelo da iskustva putnika sa party putovanja budu takva kakva jesu, jeste i jedan od najboljih, ali i omiljenih turističkih vodiča Balkan Fun-a Vladimir Drača. Pored vrhunskog poznavanja svog posla i baratanja gotovo svim značajnim informacijama o bilo kojoj destinaciji, Drača je vodič za poželeti i iz razloga što svojom pozitivnom energijom i vedrim duhom svako putovanje pretvori u pravu avanturu.\nVladimir Drača je taj koji je pokretačka snaga svakog grupnog putovanja, uvek raspoložen i spreman da maksimalno izađe u susret svim turistima. Ako neko ume i zna da vas provede kroz one najupečatljivije delove svakog mesta to je onda Drača, a o svakom lokalitetu ima po neku zanimljivu priču koja se dugo pamti.\nDa je stvar u aranžmanima i konceptu putovanja, potvrđuju i putnici sa ostrva Evija, koji su se odatle vratili prepuni utisaka iako je reč o još uvek nedovoljno razvijenom turističkom mestu. Trenutno najpopularnije destinacije na Eviji mogu da se pohvale sa tek nekoliko lokala i klubova, ali to nikako ne ide na štetu dobrog provoda jer ovakav aranžman uključuje temtske žurke na brodovima, izlete na obližnja ostrva, posetu Atini, i još mnogo toga što letovanje čini potpunim i nezaboravnim.


Komšić optužio Dodika za pokušaj državnog udara: Odgovornost na tužilaštvu – DnevniZurnal\nby admin 21/10/2021, 01:19 1.3k Views\nPredsedavajući Predsedništva BiH Željko Komšić je rekao da je odgovornost za sve što se bude dešavalo u BiH nadalje na Tužilaštvu. Komšić je to poručio kao komentar na najnovije poteze člana Predsedništva BiH Milorada Dodika.\nKomšić je gostujući u emisiji Pressing rekao da ovo jeste „pokušaj državnog udara“.\n„Ne bih rekao da je RS krenula u rušenje države, on uvlači institucije RS preko NSRS. Činjenica je da takođe postoji vidljiv politički otpor i na nivou građana RS u sve ovo što radi. On ima tanku većinu u NSRS pa još uvek to može da radi. Mislim da nije u redu da stavljamo jednakost između Dodika i svih ljudi u RS jer definitivno oni ne misle kao Dodik. Oni gledaju dalje i vide da bi to moglo biti jedna avantura sa pogubnim posledicama za Dodika i njegovu politiku“, kazao je Komšić.\n„Bilo kakav incident je njemu dovoljan, kao opravdanje za sve što radi. Sva ta njegova priča ipak nije toliko duboko ukorenjena u RS i u politikama u RS“, rekao je Komšić.\n„Ovo što su uradili u ova dva navrata u NSRS jeste ispipavanje pulsa i reakcije i ja sam siguran da će Dodik ići do kraja sa svojim najavama. Po meni, ovo je trenutak da Tužilaštvo reaguje onako kako mu nalaže zakon. Ovde postoji nešto što je organizovana grupa na čelu sa Dodikom, od ovog trenutka odgovornost za sve ono što će se dešavati u BiH leži na Tužilaštvu. Dakle, hoće li raditi svoj posao ili neće. Po državu, po stabilnost je najbolje da oni rade svoj posao. Zato potenciram da odgovor mora ići kroz institucije sistema“, rekao je Komšić.


Vesić: Nećete se džabe voziti | SerbianForum\nVesić: Nećete se džabe voziti\nDatum pokretanja 07.07.2014\nBeograd -- Gradski menadžer Goran Vesić najavio je da će grad u skorije vreme preuzeti "Bus plus", bez bilo kakve naknade.\nIpak, on je istakao da je nemoguće da građani očekuju da se besplatno voze u novim i klimatizovanim autobusima.\nVesić je, kako je saopšteno iz Gradske uprave, najavio niz promena u funkcionisanju gradskog prevoza, navodeći da je formirana radna grupa koja treba da utvrdi novu tarifnu politiku jer, dodao je, postojeća ima niz nelogičnosti.\nOn je dodao da se prvi put radi brojanje putnika u autobusima, kako bi se tačno utvrdilo koliko putnika se vozi na odredenim linijama i koliko je na njima autobusa potrebno.\n"Kako smo i obećali, svako vozilo javnog prevoza biće obezbeđeno kamerom, kako bi se smanjilo nasilje prema vozačima i putnicima", dodao je Vesić.\nOn je rekao i da će biti nabavljeni novi aparati koji će na pravi način regulisati nivo buke u Beogradu, jer postoje ozbiljne pritužbe građana.\n"Javna nabavka za zoniranje buke u gradu urađena je prvi put", rekao je Vesić i dodao da će grad Beograd u toku godine ostvariti dva ili tri javno-privatna partnerstva, a cilj je da se prvi projekat te vrste uradi za deponiju Vinča, jer je to najneuređenija tačka ovog dela Evrope.\nPrema njegovim rečima, dogovoreno je da pripremu za tako veliki projekat uradi Evropska banka za obnovu i razvoj, a da grad u međuvremenu uredi imovinsko-pravne odnose i planove detaljne regulacije, kako bi bili spremni da početkom sledeće godine bude raspisan međunarodni tender za upravljanje deponijom.\nKako je dodao, do sada se javilo 13 zainteresovanih kompanija sa kojima su obavljeni razgovori. Vrednost projekta je, kako je dodao, između 200 i 300 miliona evra, a to će rešiti veliki ekološki problem i omogućiti Gradu da ima dodatne prihode, a biće moguća i proizvodnja struje, kao i nekoliko stotina radnih mesta.


Jedno od tržišta koje je veoma važno za ELMARK je tržište orijentisano prema zdravstvenoj zaštiti. Kako bi najbolje iskoristila to iskustvo, kompanija je uspela da ponudi jedinstvena rešenja u tom pogledu i da dostigne izuzetno visok nivo zadovoljstva kupaca.\nMnogo medicinskih centara, bolnica, klinika i drugih zdravstvenih ustanova već veruju ELMARKU u cilju garantovanja najboljeg za svoje pacijente. Pored rasvetnih proizvoda kompanije, znatan nivo interesa je takođe bio generiran prema njenim električnim komponentama koje obezbeđuju pouzdanost i sigurnost ljudima u sličnim okolnostima.\nKorišćenje visoko pouzdanih električnih rešenja je od suštinskog značaja za praktično bilo koju medicinsku ustanovu danas. Električna energija igra važnu ulogu u pružanju medicinskih usluga što iziskuje optimalno upravljanje sa njom. Širok asortiman proizvoda razvijen od strane ELMARKA pruža sigurnost i pouzdanost uz efikasnost u svakoj situaciji, pa čak i pod ekstremnim uslovima.\nRazumevanjem težnje za unapređenje zdravstvene zaštite globalno, kompanija nastoji da napravi i ponudi proizvode koji savršeno kombinuju energetsku efikasnost, trajnost pod stalnim opterećenjem i odlične cene. ELMARK veruje da tehnička oprema koju nudi treba poboljšavati zdravstvenu zaštitu i pružati ljudima mogućnost da im bude prijatno čak i tokom teške faze u njihovom životu.


Dve Južnokorejke koje su oslobodili talibani stigle u svoju zemlju\nDve Južnokorejke koje su oslobodili talibani stigle su u svoju zemlju, a saopšteno je da su u međuvremenu napravljeni izvesni pomaci u pregovorima za oslobađanje preostalih 19 talaca koje i dalje drži pobunjenička grupa u Avganistanu.\nKim Džin(32) i Kim Kjung-ja (37) koje su kidnaperi oslobodili početkom sedmice, prošle su medicinski pregled u Avganistanu pre nego što su krenule kući. One su izrazile nadu da će da "bezbedno biti pušteni i preostali članovi tima", prenose agencije.\nOslobođenje žene bile su deo južnokorejske grupe od 23 crkvenih dobrovoljaca koji su prošlog meseca kidnapovani u južnom Avganistanu.Dvojicu muškaraca iz te grupe su ubili kidnaperi, a 14 žena i još pet muškaraca i dalje drže talibani u zatočeništvu.\nUbijeno pet Avganistanaca\nU razmeni vatre NATO vojnika i talibanskih pobunjenika u istočnom delu Avganistana ubijeno je pet civila, a još pet su ranjena, među kojima i dva Talibana.\nSaopšteno je da su NATO snage naletele na bombu, pre nego što su se našli na udaru vatre i minobacačkog napada, bez preciziranja mesta gde se okršaj dogodio.\nPredstavnici NATO snaga izrazili su žaljenje zbog slučajnog ubistva i ranjavanja avganistanskih civila u "nesrećnom incidentu", navodi se u saopštenju i ističe da su "svi potrebni napori napravljeni kako bi se obezbedila najbolja medicinska nega ranjenih Avganistanaca". Nema podataka o eventualno stradalima među koalicionim snagama, prenijele su agencije.


United Grupa Ponovo Ima Najbržu Mobilnu Mrežu U Evropi TNT KIDS TV\nMobilna mreža bugarskog operatera VIVACOM, koji je dioUnited Grupe, drugi put zaredom proglašena je najbržom u Evropi, prema istraživanju kompanije Ookla, globalnog lidera u inteligenciji mobilnih i internet mreža, testiranju aplikacija i tehnologije\nRezultati istraživanja,zasnovani na analizi više od 54.000 testovasprovedenih u drugoj polovini 2020. godine, u kojem je učestvovalo preko 17.000VIVACOMkorisnika u Bugarskoj,dobiveni su na osnovumjerenjaaplikacije kompanije Ookla – Speedtest .\n„Ponosni smo na ovu nagradu koja je rezultatpredanog rada na razvoju VIVACOM mobilne mreže. Ovo priznanje je posebno važno u ovom trenutku, jer je 2020. godina zbog pandemijebila izazovna i našim korisnicima su posebno važne bile mobilne komunikacije. Naporno smo radili kako bismo korisnicima ponudili usluge visokog kvaliteta i više mogućnosti za komunikaciju, rad i zabavu tokom ovog teškog perioda. Ova nagrada odaje priznanje tim naporima i dokaz je dobro obavljenog posla “, rekao je izvršni direktor kompanije VIVACOM, Atanas Dobrev.\nU septembru prošle godine, kompanija Ookla je prvi put proglasilaVIVACOM za najbržu mobilnu mrežu u Evropi za prvu polovinu 2020. godine.\nVIVACOM je u julu 2020. godine postao dio holandske kompanije United Grupe, vodećeg telekomunikacijskog i medijskog operatera u Jugoistočnoj Evropi. United Grupa ima najširu pokrivenost mrežom u Jugoistočnoj Evropi, posluje u 8 zemalja sa približno 10 miliona korisnika i 11 hiljada zaposlenih na kraju 2020. godine.\nUnited Grupa sa sjedištem u Holandiji, vodeći je telekomunikacijski i medijski operateru Jugoistočnoj Evropi. Kompanijaposluje u osam zemalja i na kraju 2020. godine ima približno 10 miliona korisnika i 11 hiljada zaposlenih. United Grupa ima najširu pokrivenost mrežom u regionu i nudi korisnicima najatraktivniji izbor TV sadržaja iz cijelog svijeta. Značajna ulaganja u digitalnu infrastrukturu, medijski sadržaj i tehnologiju,osiguravaju izvrsnost proizvoda i usluga koje pruža korisnicima. United Grupa je od marta 2019. godine u većinskom vlasništvu BC Partners, jedne od najvećih investicionih kompanija u svijetu.\nZa više informacija posjetitehttps://united.group/ i http://www.unitedmedia.net\nOvisnost od igrica kod djece\nDjeca kojoj je dozvoljeno da budu slobodnija odrast će u samopouzdanije osobe\nVelenabavka Iz Kine\nU organizaciji Skijaškog kluba Olimpic iz Sarajeva, na bosanskohercegovačkoj olimpijskoj planini Bjelašnici održat će se jedinstveni i otvoreni regionalni skijaški kamp za djecu “Telemach...\nPop pjesme koje su se pokazale kao fantastične uspavanke\nKako pravilno uspavati i smiriti bebu je veoma bitno znanje koji svaki roditelj treba da posjeduje. Često nakon dugog dana igre i zabave potrebno...\nPlišane igračke za djecu\nMargaret Steiff je donijela ogroman doprinosu u industriji plišanih igračaka, te se ove igračke počinju proizvoditi 1880. godine, a njihova priozvodnja ne prestaje ni...\nKonkurencijsko vijeće je protivzakonito odobrilo stvaranje monopola Telekomu Srbija u entitetu Republika Srpska akvizicijom svih većih operatera u ovom bh. entitetu, odbijajući zahtjev Telemacha...


Ministarstvo: Cijepanje državne zastave nije ponos, nego sramota za djecu, roditelje i društvo - GlasCG\nGlasCG DRUŠTVO Ministarstvo: Cijepanje državne zastave nije ponos, nego sramota za djecu, roditelje i društvo\nMinistarstvo: Cijepanje državne zastave nije ponos, nego sramota za djecu, roditelje i društvo\nPosted on 02/13/2020 02/13/2020 by glascg\n”Slučaj u kome su potrebne isključivo sankcije, a njih će svakako biti.”\nCijepanje državne zastave nekoliko učenika jedne podgoričke osnovne škole u školskom dvorištu nije, nažalost, slučaj u kome su potrebne isključivo sankcije, a njih će svakako biti, koliko slučaj koji pokazuje potrebu da, prije svih roditelji, a na kraju i škole, razumiju važnost vaspitne uloge, saopšteno je iz Ministarstva prosvjete.\nKako dodaju, destrukcija koja je pokazana, a još više činjenica da se bilo ko njome ponosi, je porazna kako za društvo, tako i za djecu koja u njoj učestvuju.\n”To što svjedočimo ovakvim slikama, sve nas tjera na razmišljanje kako je moguće da su mladi, koji su puni stvaralačke energije i radoznalosti, usmjereni na takvo ponašanje. Čime se dakle otvara veliko pitanje: kakve sjutrašnje odrasle ljude mi vaspitavamo? Jer nasilje, agresija, uništavanje, nepoštovanje i usmjerenje na politiku, nikad ne mogu biti izvorna odlika djece, već nažalost, jasno ogledalo starijih i vaspitanja koje od njih dobijaju.\nZato ćemo mi, u saradnji sa školama, insistirati na odgovornosti djece za svoje postupke, jer je to u konačnom u njihovom interesu, ali i usmjeriti dodatne napore na vaspitnu ulogu škole, koja djecu upoznaje sa temeljima civilizovanog svijeta: prihvatanjem različitosti i radu na svojim potencijalima, ali i poštovanju države i njenih osnovnih atributa. Pri čemu smo apsolutno svjesni da škola ne može da nadomjesti ono što kao roditelji propustimo, a ovaj primjer pokazuje da je toga dosta”- poručujuiz Ministarstva.\nObrazovne institucije će, kako zaključuju, ”učiniti sve da najmlađima pomognu u kreiranju sistema vrijednosti koji počiva na odgovornosti za sopstvene postupke i obrazovanju. A onaj ko dijete, umjesto u svijet ocjena, sporta, druženja, daljeg školovanja, tolerancije, uvodi u svijet razlika među nacijama, vrijeđanja i agresije, treba da se zapita koje dobro u takvom svijetu može čekati bilo koga.”\nDačić: Đukanović se preigrao Zakonom o slobodi vjeroispovijesti\nBošković: Zakon o slobodi vjeroispovijesti okidač za hibridni rat protiv Crne Gore


Kari Pešić protiv Dejana Radonjića u meču Barselona - Bajern. Iako u dva kola ima dva poraza Barsa je favorit s kvotom 1,25, a kvota na Bajern je čak 4,40.\nPogledajte sve kvote kladionice MOZZART za meč Barselona - Bajern.\nIsprepletani su putevi Svetislava Pešića i Dejana Radonjića, bivših trenera Crvene zvezde. Čuveni "Kari" je bio na kormilu Bajerna od 2012. do 2016, a sada se sa istim timom ukršta u trećem kolu Evrolige.\nBarselona dozvoljava veliki broj poena svojim protivnicima (u prvom meču je CSKA dao 95 u Moskvi, u drugom 87 je ubacila Gran Kanarija) i zbog toga će morati da odigra čvršću odbranu protiv Radonjićevih pulena da bi ostvarila prvu pobedu u eliti.\nSa druge strane, nemačka ekipa ohrabrena pobedom u drugom kolu protiv Panatinaikosa (80:79), putuje u Blaugranu. Igrači Bajerna nisu bili preterano raspoloženi u šutu sa distance na startu Evrolige (skromnih 31,6% uspešnosti), i taj segment igre bi mogao da najviše utiče na konačan rezultat. Jer, da bi se pobedila ova generacija Pešićeve Barse, potrebno je biti baš, baš dobar sa distance - CSKA je šutirao trojke sa 45% uspešnosti, a Gran Kanarija sa 44%.


Iran predstavio novo oružje\nIranska vojska je predstavila novu bespilotnu letelicu koja, kako je saopšteno, može da izvodi i dugometne misije. Vojska je prikazala letelicu na današnjoj svečanosti kojoj je prisustvovao i predsednik Mahmud Ahmadinedžad, a koju je prenosila i televizija.\nNavodi se da letelica, nazvana „Karar“, odnosno „Udarač“, ima domet od hiljadu kilometara i nosivost do 200 kilograma. Agencija „Asošijeted pres“ navodi da je predsednik Ahmadinedžad izjavio da je nova bespilotna letelica „ambasador smrti“ za neprijatelje Irana. Iranska studentska novinska agencija opisuje letelicu kao „skrivenog bombaša“.\nPredsednik Ahmadinedžad je inače kasno sinoć izjavio da Iran do 2025. namerava da uputi iranske astronaute u svemir. On je grupi naučnika saopštio da zemlja narednih godina namerava da razvija svoj svemirski program.


PIC: Odluka Vlade RS opasna\nŠef Delegacije Evropske komisije u BiH Dimitris Kurkulas izjavio je kako je duboko zabrinut zbog namjere Vlade RS da se povuče iz "Elektroprenosa BiH". I ambasadori zemalja koje čine Vijeće za implementaciju mira u BiH (PIC), smatraju da je odluka Vlade RS “opasna”.\nNeki od stručnjaka za elektroenergetsku oblast upozoravaju da se možda radi o namjeri Milorada Dodika da pod vlastitu kontrolu stavi resurse koji tvore suverenitet.\nAmbasadori Vijeća za implementaciju mira, izrazili su zabrinutost u pogledu prijedloga da bi bi određene reforme mogle biti jednostrano opozvane odlukama entiteta kojima bi se vratile nadležnosti prethodno prenesene na državu, kaže portparol Visokog predstavnika Ljiljana Radetić:\n„Ambasadori Upravnog odbora Vijeća za implementaciju mira očekuju od Vlade Republike Srpske da poništi svoj zaključak i da nastavi raditi u okviru uspostavljenih institucija i zakona Bosne i Hercegovine, uovom slučaju kompanije za prenos električne energije u BiH, te da radi u duhu kompromisa kako bi se unaprijedila funkcionalnost ovih institucija. Svaki potez organa RS da provedu ovaj zaključak, rješavao bi se kako je to navedeno u deklaraciji Upravnog odbora Savjeta za implementaciju mira iz oktobra 2007. godine.“\nVlada Republike Srpske juče je donijela odluku o istupanju iz Elektroprenosa BiH, kao zajedničke kompanije entitetskih vlada. Vlada je zadužila Ministarstvo privrede, energetike i razvoja RS da u roku od 30 dana pripremi potrebna akta za formiranje Elektroprenosa RS. Pomoćnik resornog ministra Ljubo Glamočić izjavio je da je razlog za donošenje ove odluke nemogućnost da se iznađe rješenje za prevazilaženje problema u radu ove kompanije:\n„Ovo zaista ne treba shvatiti kao naš pokušaj da se na neki način razjedini kompanija, nego jednostavno, kompanija u ovakvom obliku i na ovaj način jednostavno nije više u mogućnosti da više funkcioniše.“\nUz podsjećanje da je Republika Srpska prema Dejtonskom sporazumu obavezna da formira određene državne kompanije pa i ovu oko elektroprenosa, ekonomistica iz Banja Luke Svjetlana Cenić mišljenja je da iza svega stoji želja premijera RS Milorada Dodika da proda elektrosektor RS:\n„Ovo meni jednostavno liči na nastavak jednog trenda koji je vidljiv javnosti, a to je da se rasprodaje sve i da gospodin Dodik nastavlja sa rasprodajom i elektroenergetskog sektora i da mu zbog toga treba odvojena kompanija elektroprenosa, jer je već najavio da ima dve mogućnosti, a jedna od njih je da stavi to na prodaju. Verujem da se već kupac zna, verujem da je i poznato kome je namenjeno.“\nUspostava "Elektroprenosa" bio je važan korak za primjenu Direktive EU o električnoj energiji, zbog toga je jedna ovakva odluka Vlade RS veoma čudna, ali ne i neočekivana, kaže predsjednik Odbora za energetiku, rudarstvo i industriju Zastupničkog doma Parlamenta Federacije BiH Mirza Kušljugić:\n„Ova odluka je najavljivana već godinu i po dana. Ona je najavljivana i na osnovu dogovora između Tadića i Dodika oko ujedinjavanja elektroenergetskih sistema. Ona je najavljivana i nakon posjeta Vlade RS Sankt Petersburgu oko značajnog učešća ruskog kapitala i energetskog sektora i Srbije u Republike Srpske. Dakle, ne bih rekao da je neočekivana.“\nOsnivači "Elektroprenosa BiH" su dva entiteta s unesenim kapitalom u omjeru 59 naprema 41 odsto u korist FBiH. Vrijednost kapitala kompanije na kraju 2007. godine bila je oko 800 miliona konvertibilnih maraka. Način raspodjele novca izgleda da je bio najveći problem za funkcionisanje ove državne kompanije što potvrđuje i saopštenje za javnost kabineta ministra energije, rudarstva i industrije Vahida Heće izdato povodom odluke Vlade Republike Srpske o povlačenju iz "Elektroprenosa BiH". Portparol Ministarstva Senad Pandžić:\n„Ne može se prihvatiti princip po kojem bi se sredstva za investicije u sektoru prijenosa električne energije u entitetima trebala dijeliti srazmjerno udjelu u kapitalu ove kompanije, odnosno 59 posto Federaciji BiH, a 49 posto RS. Naime, 70 posto prihoda "Elektroprenosa BiH" dolazi iz FBiH koja ima znatno oprerećeniji sistem. Samim tim taj sistem iziskuje veće investicije u proširivanje i održavanje, dakle, investicije moraju biti dijeljene srazmjerno opterećenosti mreže, a tek novac preostao nakon investicija moguće je dijeliti prema procentu učešća u kapitalu "Elektroprenosa BiH".“\nNa odluku Vlade RS reagovala je i Socijlademokratska partija BiH. Funkcioner SDP-a BiH Damir Mašić:\n„Očigledno Dodikova prijeteća retorika iz retorike faktički prelazi u djelo. Budite sigurni da SDP neće dozvoliti da ovo prođe na ovaj način i od izlaženja ili istupanja RS iz "Elektroprenosa BiH", odmah da vam kažem, nema ništa.“\nU Evropskoj komisiji u BiH smatraju da je uspješno funkcionisanje Elektroprenosa od izuzetne važnosti za integraciju Bosne i Hercegovine u Energetsku zajednicu jugoistočne Evrope, kao i integraciju u Evropsku uniju.


SBB uzvraća s ozbiljnim pitanjima i porukom: Neka Izetbegović istupi iz Muslimanskog bratstva jer... | BL!N Magazin\nSBB uzvraća s ozbiljnim pitanjima i porukom: Neka Izetbegović istupi iz Muslimanskog bratstva jer...\nFront 04.07.17, 16:21h\nSDA: Pokušaj da se instalira Radončić kao najnovija verzija Sejde Bajramovića neće proći!\nNikada se više u BiH neće donijeti nikakva odluka bez bošnjačkog naroda i svi...\nPovodom najnovijih navoda pristiglih iz SDA, oglasila se stranka SBB saopćenjem za javnost koje prenosimo u cijelosti\n- Da li je Fahrudin Radončić ili je to Izetbegović napravio koaliciju sa Radovanom Karadžićem, Matom Bobanom, Krajišnikom i mnogim drugim ratnim zločincima koji su ubili 200.000 Bošnjaka i milion raselili?\n- SBB javno pita Izetbegovića – prije nego to otkrije istorija kada se skinu oznake tajnosti – kakva je njegova uloga bila u padu Srebrenice i povlačenju Nasera Orića iz istog grada sa mjesta komadanta odbrane?\n- SBB pita Izetbegovića šta je 1993. godine, bio cilj Bošnjačkog sabora u Sarajevu, nego podjela BiH i pravljenje fildžan države i vladavine pet familija?\n- Izetbegovića pitamo i šta je sa cijepanjem SDA i da li upornim lažima na račun Radončića želi da sakrije svoj neminovni odlazak sa čela stranke?\n- SBB traži od Izetbegovića da istupi iz Muslimanskog bratstva, jer to nije bila ideja za koju su ginuli Bošnjaci, a to članstvo nanosi ekstremne štete Bosni i Hercegovini.\n- Zašto Izetbegović još izbjegava da žrtvama genocida uputi izvinjenje zbog historijskog laganja u Vijećnici, kada je nekompetentnom tužbom pomogao da historijska ljaga sa lica\nagresora na BiH bude manja?\n- SBB ocjenjuje da Izetbegović, već 20 godina, vodi politiku podjele BiH na troje i da je upravo on u najtješnjem dosluhu sa Dodikom i Čovićem. To potvrđuju dogovori iz kafane „Barka“ sa Dodikom i glasanje u Parlamentu FBiH od prije 15-ak dana, kada su Čović i HDZ, spriječili smjenu njegove supruge Sebije sa mjesta direktorice Kliničkog centra Univerziteta u Sarajevu.\n- Naši šehidi nisu svoje živote davali za bračni par Čaušesku, koji se više ne može skrivati pod kišobran rahmetli Alije Izetbegovića, i što prije njih dvoje abdicira sa višedecenijskog begovskog trona, to će građanima BiH i regiona biti bolje i lakše- navodi se u saopćenju SBB-a.\n(DEPO PORTAL, BLIN MAGAZIN, Foto: Arhiv)


Postojeće mere na snazi do daljeg | Prvi Portal Bajina Bašta\nPostojeće mere na snazi do daljeg\n11. јануара 2021. 11. јануара 2021. Prvi Portal\t0 Comments Epidemijska situacija, Mere ostaju na snazi\nMinistarka za rad, zapošljavanje, boračka i socijalna pitanja u Vladi Republike Srbije Darija Kisić Tepavčević izjavila je da je Krizni štab na današnjoj sednici odlučio da dosadašnje mere ostanu na snazi do daljeg, dodavši da je takođe, procenjeno da nema prepreka za nastavak školske godine od 18. januara.\nKisić Tepavčević je u izjavi novinarima, nakon sednice Kriznog štaba rekla, da se odluka o zadržavanju mera odnosi na obavezan PCR test za ulazak u zemlju, kao i na rad ugostiteljskih objekata do 20 časova.\nOna je objasnila da su uslovi takvi da nema prepreka za nastavak školske godine od 18. januara i da će se nastaviti pohađanje nastave u osnovnim i srednjim školama po dinamici kakva je bila pre raspusta.\nNeće biti organizovanog dočeka srpske Nove godine, istakla je ministarka i najavila i da će, s obzirom na pad učestalosti obolevanja, Institut “Banjica” početi da radi u nekovid režimu.\nŠto se vakcinacije tiče, ona ide svojim nesmetanim tokom, istakla je Kisić Tepavčević, dodavši da su u Srbiju danas stigle dodatne količine vakcina kompanije “Fajzer”.\nPrema njenim rečima, ta vakcina će dolaziti svake nedelje, a vakcinacija će biti nastavljena po prioritetima.\nPostoje detaljni planovi za vakcinaciju i, u zavisnosti od raspoloživih količina i epidemijske situacije u narednom periodu, svi koji se prijave biće obavešteni gde i kada da se jave, objasnila je ministarka, izrazivši uverenje da će sve funkcionisati tako da ne bude redova i čekanja i da se vakcinacija sprovede u najkraćem vremenskom roku.\nOna je istakla i da je trend obolevanja i umiranja u odnosu na pre nekoliko nedelja u padu, ali i podsetila i na to da su brojke i dalje izuzetno visoke, jer svaki dan par desetina građana izgubi bitku sa koronavirusom, što znači da ne sme biti opuštanja.\nUpitana da li će biti neke analize kako bi se utvrdilo kako je i zašto došlo do visokog broja preminulih zdravstvenih radnika, Kisić Tepavčević je rekla da je gubitak svakog života veliki gubitak za sve, te da se rade analize i procenjuju rizici i razlozi za najnepovoljnije ishode koji su se desili.\nOvaj članak je pročitalo 1251 posetilaca portala!\n← U okrugu 69 novoobolelih\nGondola na Zlatiboru počela sa radom →\nTransbalkanski koridor od strateškog značaja\n23. фебруара 2021. 23. фебруара 2021. Prvi Portal 0\nKafići i tržni centri ostaju zatvoreni\n24. марта 2021. 24. марта 2021. Prvi Portal 0


Među američkim predsednicima ima homoseksualaca! Možete li da pogodite koji su (FOTO) - Smedia\n- Ljudi će birati osobu koja će biti najbolji predsednik. I imali smo odlične predsednike koji su bili mladi, imali smo odlične predsednike koji su bili liberalni. Pretpostavljam da smo verovatno imali odlične predsednike koji su bili gej - odgovorio je Butidžedž.\nPrema njegovim rečima, gotovo je...\nTehnologija je pravo čudo, omogućava nam da uradimo mnoge stvari koje naše bake i deke, čak i naši roditelji, nisu mogli ni da zamisle. Povremeno, ...\nURNEBESNO! Deset činjenica o tebi koje će ti ULEPŠATI DAN (FOTO)


Izvrsnost i odgovornost za budućnost - Nelt Grupa predstavila Izveštaj o održivom poslovanju - Pluton Logistics\nIzvrsnost i odgovornost za budućnost – Nelt Grupa predstavila Izveštaj o održivom poslovanju\n24/06/2020 Milica Milosavljevic\tIzveštaj o održivom poslovanju, Miloš Jelić, Nelt, Nelt Grupa, održivo poslovanje\nOdrživost poslovanja jedan je od ključnih strateških ciljeva, a uz svestranost, nove tehnologije i afirmaciju zaposlenih, kompanija je fokusirana na teme i projekte koji će dugoročno ostaviti pozitivan trag, u samoj organizaciji i u široj zajednici, istakla je Nelt Grupa u Izveštaju o održivom poslovanju za 2018/2019.\nU protekle dve godine, Nelt je investirao 15 miliona evra u izgradnju „pametnih skladišta“ i poslovnog prostora u Beogradu i Istočnom Sarajevu, proširio Intermodalni terminal u Beogradu, obnovio flotu vozila u skladu sa aktuelnim eko-standardima, te stavio akcenat na značaj reciklaže.\nNa svim tržištima na kojima posluje, ova kompanija koja već 30 godina organski raste teži podizanju ekološke svesti, smanjenju zagađenja i efekata globalnog zagrevanja. Istovremeno, nastavlja se podrška projektima iz oblasti obrazovanja i profesionalnog usavršavanja mladih.\nKroz saradnju sa fakultetima, Nelt Grupa pruža podršku mladima u ostvarenju potencijala, promovišući značaj obrazovanja za dalji razvoj karijere. Takođe, jedan od prioriteta je i ulaganje u zaposlene i njihov profesionalni razvoj kroz interne i eksterne obuke, a uveden je i niz benefita kao što su kompanijski lekar, privatno zdravstveno osiguranje, posebna briga o porodiljama, rad od kuće.\nMiloš Jelić, generalni direktor Nelt Grupe, kaže da je strateški plan kompanije nastavak optimizacije procesa i ulaganje u ljude.\n– U 2019. ostvarili smo 950 miliona evra neto prihoda, što predstavlja rast od 50 miliona u odnosu na prethodnu godinu. U ovom, trećem izveštaju o održivom poslovanju urađenom po GRI standardima o izveštavanju, predstavljamo delove naše organizacije i procese koji su temelj uspeha Nelt Grupe, organizacije koja danas zapošljava 4.000 ljudi u 15 kompanija, na 11 tržišta u Evropi i Africi – rekao je Jelić.\nPutem kratke animacije Nelt Grupa – Izvrsnost i odgovornost za budućnost, možete se upoznati sa ključnim podacima ove publikacije, dok je kompletan Izveštaj o održivom poslovanju dostupan na stranici nelt.com/izveštaji.\n← Slavoljub Jevtić ponovo izabran za predsednika Nacionalne asocijacije Transport i logistika\nIzvoz nakon ukidanja reciprociteta: Na Kosovo otišla roba vredna 8,5 miliona evra →\n16/02/2020 Milica Milosavljevic\n15/01/2017 22/04/2017 marko\nDelegacija Uprava carina zemalja CEFTE u poseti kompaniji „Nelt“


Održan BUSINESS FUTURE – UUPRS\n6. December 2017. 6. December 2017.\nStvaranjem pozitivnog poslovnog okruženja, koje bi dovelo do povećanja plata, moguće je spriječiti odlazak radne snage iz Republike Srpske i BiH, poručeno je na skupu “BUSINESS FUTURE – Budućnost biznisa”, koji je organizovala Unija udruženja poslodavaca Republike Srpske u saradnji sa projektom “Podrška socijalnim partnerima u socijalnom dijalogu”, koji finansira Evropska unija.\nDa bi došlo do povećanja plata, potrebno je povećati proizvodnju, poručuju poslodavci. Ipak, kažu, problem predstavlja nedostatak radne snage bilo kojih kvalifikacija, a s tim problemom suočava se i preduzeće za proizvodnju namještaja Standard iz Prnjavora.\nU Uniji udruženja poslodavaca Republike Srpske ističu da se zajedno sa vlastima mora raditi na poboljšanju uslova rada i povećanju plata. Da bi se to desilo, kako ističu, treba stvoriti pozitivno poslovno okruženje u Srpskoj.\nPotpredsjednik Unije udruženja poslodavaca Republike Srpske Dejan Mijić kaže da je jedan od uslova za povećanje plata rasterećenje privrede kroz razna fiskalna davanja, odnosno poreze i doprinose koji su prilično visoki.\nŠef delegacije EU u BiH Lars-Gunar Vigemark rekao je da za cijelu privredu u BiH treba da budu stvoreni jednaki uslovi poslovanja, što se može ostvariti snažnim dijalogom socijalnih partnera.\n– To dovodi do pitanja samih plata. Jasno je da su plate u BiH preniske i iz tog razloga mnogi odlaze u inostranstvo u potrazi za poslom, gdje rade pod istim uslovima za veće plate – kaže Vigemark.\nPoručeno je da radnici koji sa ovog područja odlaze u potrazi za boljim poslovima u inostranstvo, često rade na crno čak i u zemljama Evropske unije. Tu pojavu, u Uniji poslodavaca ističu, potrebno je spriječiti u Srpskoj i u BiH.


Časopis Industrija :: EU finansira 112 projekata za razvoj biznisa ukupne vrednosti 2,5 mil EUR\nEU finansira 112 projekata za razvoj biznisa ukupne vrednosti 2,5 mil EUR\nMinistarka za evropske integracije Jadranka Joksimović izjavila je da će Evropska unija kroz program EU PRO finansirati 112 projekata, čija je ukupna vrednost 2,5 mil EUR.\nJoksimović je na predstavljanju ovog programa kojem su prisustvovali i neki od dobitnika bespovratnih sredstava, istakla da je reč o konkretnoj pomoći EU, koja će doprineti ekonomskom razvoju i smanjivanju regionalne nejednakosti u okviru Srbije.\nOna je podsetila na to da je prvi poziv za učešće u EU PRO programu bio 2018. godine, a da je ovo drugi po redu.\nOna je ukazala na to da se na poziv javilo 555 preduzeća, a da je 112 dobilo sredstva za razvoj biznisa, pre svega, u proizvodnji odeće, hrane, nameštaja, prerade drveta, odnosno za održiv biznis na nivou čitave zemlje, koji će biti podstaknut novom opremom i izvoznim kapacitetima.\nSve su to, kako je precizirala, preduzeća iz manje razvijenih opština koja posluju u Borskom, Jablaničkom, Mačvanskom, Rasinskom, Nišavskom, Podunavskom, Pčinjskom, Topličkom i drugim okruzima.\nŠefica Kancelarije UNOPS u Srbiji Mikela Telatin ocenila je da bi bespovratna pomoć preduzećima trebalo da poboljša njihovu konkurentnost i održivost i da dovede do otvaranja novih radnih mesta.\nOna je ukazala na veliko interesovanje za ovaj javni poziv, što pokazuje koliko je velika spremnost poslovne zajednice u Srbiji da se širi, bavi inovacijama i da podrži svoju zajednicu.


Evropska komisija: Srbija sporo ispunjava kriterijume za članstvo u EU - Fond za humanitarno pravo/Humanitarian Law Center/Fondi për të Drejtën Humanitare | Fond za humanitarno pravo/Humanitarian Law Center/Fondi për të Drejtën Humanitare\n/Informisanje/Vesti/Evropska komisija: Srbija sporo ispunjava kriterijume za članstvo u EU\nEvropska komisija: Srbija sporo ispunjava kriterijume za članstvo u EU\nU junu 2017. godine Evropska komisija (EK) objavila je svoj drugi po redu polugodišnji izveštaj o napretku u ispunjavanju kriterijuma za pristupanje Srbije Evropskoj uniji (EU), onako kako su oni definisani za Poglavlje 23 (Pravosuđe i osnovna prava). Kriterijumi, odnosno prelazna merila, definisani su u Opštoj poziciji EU za Poglavlje 23, i kada je reč o ratnim zločinima predviđaju niz mera koje će omogućiti da se preporuke EU za veću efikasnost domaćih suđenja adresiraju na adekvatan način. Mere Vlade Republike Srbije za sprovođenje ovih preporuka definisane su u Akcionom planu za Poglavlje 23, i ovaj polugodišnji izveštaj prikazuje da li je i koliki napredak Srbija ostvarila u njegovom sprovođenju.\nZaključak EK je da, uprkos tome što je od usvajanja Akcionog plana za Poglavlje 23 prošlo više od godinu dana (usvojen je krajem aprila 2016. godine), sprovođenje je u mnogim slučajevima u ranoj ili vrlo ranoj fazi.\nBudući da je od zvanične Srbije dobila informacije da su „uspostavljeni elementi strukture tela“ za praćenje sprovođenja Nacionalne strategije za procesuiranje ratnih zločina, ovo telo treba brzo da donese strateške pokazatelje za svaki cilj u strategiji, kako bi bila procenjena njena primena.\nEK nalazi i da Srbija tek treba da usvoji strategiju postupanja Tužilaštva za ratne zločine (TRZ), da objavi izveštaj o radu TRZ-a, zaposli psihologa u TRZ-u, što su sve bile aktivnosti koje su čekale izbor novog tužioca za ratne zločine.\nJedina obuka za tužioce i sudije koji se bave ratnim zločinima jeste ona predviđena još uvek neusvojenom strategijom TRZ-a. Pravosudna akademija još uvek ne obezbeđuje sistematski program uvođenja u rad i program kontinuirane obuke.\nPreporuke iz analize potreba Službe za otkrivanje ratnih zločina (SORZ), koja je završena krajem februara 2016. godine, tek treba da se sprovedu. Preporuke obuhvataju zadržavanje SORZ unutar Uprave kriminalističke policije, predlog za povećanje broja policijskih službenika, uvođenje kriterijuma selekcije kojim se isključuju svi podnosioci prijava koji su u prošlosti bili „uključeni u sukob“ i zahtevanje odgovarajuće ekspertize kroz specifično prethodno profesionalno iskustvo.\nJoš uvek nisu objavljeni zaključci sa ekspertskog sastanka o kaznenoj politici u predmetima ratnih zločina, koji je održan još u decembru 2015. godine.\nSrbija tek treba da odštampa i podeli izveštaj o relevantnoj sudskoj praksi, u kojem se predviđa pregled njenih politika u oblasti donošenja krivičnih presuda u postupcima ratnih zločina.\nKomisija za sprovođenje programa zaštite svedoka sprovela je u februaru 2016. godine analizu postupanja i rada Jedinice za zaštitu svedoka, sa fokusom na regulatorni okvir, ljudske kapacitete, prostorije i tehničke resurse. Preporuke iz ove analize su tek počele da se primenjuju.\nUprkos nekim inicijalnim koracima za uspostavljanje službe za pružanje podrške svedocima i žrtvama, Srbija i dalje nema nacionalnu i sveobuhvatnu institucionalizovanu podršku žrtvama i svedocima.\nTužilaštvo Međunarodnog krivičnog suda za bivšu Jugoslaviju (MKSJ) imalo je odgovarajući pristup dokumentima, arhivama i svedocima, i saradnju sa Srbijom ocenilo je zadovoljavajućom. Službenici za vezu TRZ-a istražuju arhive ovog suda, identifikuju i analiziraju materijale i dokaze u cilju transfera neophodnih dokaza u Srbiju. Međutim, tužilac MKSJ-a je istovremeno izrazio i zabrinutost zbog nesaradnje Srbije sa MKSJ u pogledu neizručenja troje pripadnika Srpske radikalne stranke, koje MKSJ potražuje zbog ucene i drugih pritisaka na svedoke. Srbija je nastavila da krši sudske naredbe i da ne obaveštava MKSJ o svojim naporima da izvrši ove naloge za hapšenje, čije izvršenje se čeka od 19. januara 2015. godine.\nKrivični zakonik je izmenjen u novembru 2016. godine kako bi bio usklađen sa Okvirnom odlukom Saveta Evropske unije od 28.11.2008. godine o borbi protiv određenih oblika rasizma i ksenofobije (2008/913/JHA), a po pitanju javnog odobravanja, poricanja ili trivijalizacije genocida, zločina protiv čovečnosti i ratnih zločina. Zakon, međutim, nije usklađen i sa Odlukama Saveta iz 2002. i 2003. godine (2002/494/JHA i 2003/335/JHA), koje od država članica EU zahtevaju sprovođenje određenih mera usmerenih na efikasnu istragu i krivično gonjenje za genocid, zločin protiv čovečnosti i ratne zločine.\nNajava: Predstavljanje Analize procesuiranja ratnih zločina u Srbiji u periodu od 2004. do 2013. godine\nPosted On 25th September 2014 ~ Comments Off on Najava: Predstavljanje Analize procesuiranja ratnih zločina u Srbiji u periodu od 2004. do 2013. godine\nFond za humanitarno pravo predstaviće 30. septembra 2014. godine Analizu procesuiranja ratnih zločina u Srbiji u periodu od 2004. do 2013. godine. Događaj se održava\nŠkola tranzicione pravde: znanjem ka priznanju\nPosted On 13th July 2017 ~ Comments Off on Škola tranzicione pravde: znanjem ka priznanju\nOdržavanjem javnog časa o sudski utvrđenim činjenicama o genocidu u Srebrenici, u utorak 11. jula u Beogradu je završena osma Škola tranzicione pravde Fonda za


Hrana koja smanjuje rizik od raka dojke: nutricionista otkriva koje namirnice sprečavaju pojavu bolesti — Zdravlje i holističke terapije — Lovesensa.rs\nNačin života jedan je od faktora zdravog tela ili postupka ozdravljenja od bilo koje bolesti. On je posebno velike, gotovo presudne važnosti kod određenih kancerogenih bolesti poput raka dojke, koji možemo izbeći pravilnom prevencijom i izlečiti ako se otkrije na vreme. Kako će nam način ishraneu tome konkretno pomoći, otkriva nutricionista Maja Maretić.\nIako se sa sigurnošću ne zna koja hrana osigurava najbolju zaštitu od zloćudnih bolesti, naučnici su otkrili vezu između određene hrane i razvoja raka. Tako štetne materije koje se još nazivaju i slobodni radikali nalaze se po celom organizmu i razaraju DNK, što podstiče razvoj kancerogenih ćelija.\nKako biste sprečili rak dojke ili suzbili njegov rast, jedite masnu ribu bogatu omega-3 masnim kiselinama (skuša, haringa, losos, srdela) i jednostruko nezasićene masne kiseline tipa omega-9, kojih ima u maslinovom ulju.\nMaja Maretić, nutricionistica


Nova pogodnost za posjetioce i turiste\nUskoro wireless konekcija na području BPK Goražde\nGoražde će biti jedan od prvih gradova koji će imati wireless konekciju na svim značajnijim mjestima u gradu. Vlada Bosansko-podrinjskog kantona na svojoj posljednjoj sjednici donijela je Odluku o sklapanju ugovora sa BH Telecomom o uspostavljanju bežičnog interneta u gradu Goraždu i svim naseljenim područjima na području kantona. Za pripremu ovog projekta Vlada je zadužila Ministarstvo za privredu, a resorni ministar Demir Imamović kaže da će njegova implementacija početi još u ovoj sedmici na trenutno deset lokacija, uz mogućnost uvođenja dodatnih lokacija.\n„U prvoj fazi je četiri ili pet lokacija u gradu Goraždu, naselje Vitkovići, uključujući i Foču-Ustikolinu i Pale-Praču. Građani će biti blagovoremeno obaviješteni kada i na kojim lokacijama će biti osposobljen bežični internet, obzirom da za svaku lokaciju treba obezbijediti tehničke uslove. Implementacija će krenuti kada BH Telecom stvori mogućnost da se određena lokacija pusti u pogon- kaže ministar Imamović.\nOsiguranje pristupa besplatnom bežičnom internetu je prvenstveno za posjetioce na području Bosansko-podrinjskog kantona Goražde, ali internet mogu koristiti i sve druge kategorije stanovništva. On će biti ograničen, jer kako ističe ministar Imamović, njegova namjena nije osiguranje besplatnog interneta za stanovništvo, već osiguranje besplatnog mobilnog interneta za sve one koji taj internet žele da koriste, a nalaze se na području našeg kantona.\nOvaj potez Vlade BPK Goražde sasvim sigurno je dobar signal za turiste koji se zadržavaju u Goraždu, ali i stvaranje mogućnosti svim licima koja nemaju pristup internetu da lakše komuniciraju u pronalaženju zaposlenja ili nekih informacija koje će iskoristiti za poboljšanje svog položaja.


Evropska komisija: Napredak sa susedima, raditi na pravosuđu i zaštiti manjina\nGodišnji izveštaj Evropske komisije o napretku Srbije, u koji je RSE imao uvid, veoma je pozitivan ali se takođe navodi da još mnogo toga treba da se uradi, pre svega na polju reformi.\n"2013. je bila istorijska godina za Srbiju na njenom putu ka Evropskoj uniji. Srbija je aktivno i konstruktivno radila ka vidnom i održivom napretku u odnosima sa Kosovom", stoji na početku dela izveštaja koji se odnosi na Srbiju.\nDalje se dodaje da briselski sporazum Beograda i Prištine, plan njegove implementacije i dogovor dve strane da uzajamno ne blokiraju napredak na evropskom putu predstavlja „fundamentalnu promenu u odnosima dve strane“.\nNavodi se da je implementacija Sporazuma nastavljena i da je „već dovela do brojnih nepovratnih promena na terenu“, a napominje se i da su strane postigle dogovor o energiji i telekomunikacijama.\nU izveštaju se navodi i da će biti izuzetno važno da Srbija nastavi da pokazuje svoju punu posvećenost normalizaciji odnosa sa Kosovom i primeni svih sporazuma koji su postignuti u dijalogu, uključujući i saradnju sa Euleksom. Naglašava se potpuna implementacija Sporazuma, pre svega na poljima policije, pravosuđa i lokalnih izbora.\nU izveštaju Evropske komisije, Srbija je pohvaljena i za poboljšanje kontakata sa susednim zemljama i pozitivan doprinos regionalnim odnosima, ali se dodaje i da se očekuje nastavak „aktivnog doprinosa regionalnoj saradnji i procesu pomirenja“.\n„Kao rezultat značajnog postignutog napretka, počela je nova faza u odnosima Srbije i Evropske unije. Evropski savet je 28. juna odlučio da otvori pristupne pregovore, na osnovu preporuka Evropske komisije od 22. aprila“, podseća se u izveštaju.\nIstovremeno se dodaje da će u toj novoj, zahtevnoj fazi odnosa, Srbija morati da pojača svoje napore kako bi postigla punu usaglašenost sa svim pristupnim kriterijumima.\nKao ključni izazovi sa kojima se Srbija suočava i oblasti na koje treba posebno da obrati pažnju, navedeni su "vladavina prava, posebno pravosudna reforma, borba protiv korupcije i organizovanog kriminala, reforma javne administracije, nezavisnost ključnih institucija, medijske slobode, anti-diskriminacija i zaštita manjina."\n"Vlasti treba da poboljšaju zaštitu medija, zaštitnika ljudskih prava i drugih ranjivih grupa, uključujući LGBT populaciju, od pretnji i napada radikalnih grupa", piše dalje u dokumentu u kome se dodaje da će Srbija morati da posebnu pažnju obrati i na „jačanje nezavisnosti ključnih institucija, naročito pravosuđa“.\nIzveštaj predviđa i dalji rad na popravljanju prava Roma, pre svega u oblastima stambenog zbrinjavanja i pristupa dokumentima. Zaključuje se da se zakonski okvir za zaštitu parava manjina uglavnom poštuje, ali da „ostaje da se ispuni dosledna primena širom Srbije u oblastima kao što su obrazovanje, upotreba jezika, pristup medijima i verskim službama na jezicima manjina“.\nŠto se tiče ekonomije, navodi se da Srbija mora da učini iskorak u ekonomskim reformama, da nastavi unapređivanje poslovnog okruženja i učini velike napore na razvoju konkurentnosti privatnog sektora.\n„Gledajući unapred, Srbija treba da udvostruči svoje napore na usklađivanju sa pravnim tekovinama EU sa posebnim osvrtom na efikasnu implementaciju usvojenih propisa“, stoji u izveštaju.\nBrisel: Vrlo pozitivan izveštaj za Srbiju ali duga lista zadataka\nBusek za RSE: Ne gledati na datum već na reforme


Metju Palmer uskoro odlazi sa funkcije? - Kosovo Online\n11. Jun 2021. • 23:03\nPostoje "velike šanse" da će specijalni izaslanik SAD za Balkan Metju Palmer biti smenjen sa te funkcije krajem leta, saznaje Danas nezvanično od diplomatskog izvora u Vašingtonu.\nSagovornik Danasa objašnjava da se prognozira i sve učestalije govori da Palmer, jedan od šestorice zamenika pomoćnika državnog sekretara u takozvanom "evropskom birou" Stejt departmenta neće ostati na takvoj poziciji "onda kada Senat bude potvrdio imenovanje Karen Donfrid", za pomoćnicu državnog sekretara za Evropu i Evroaziju. Donfrid je u aprilu nominovana za to mesto.\n"Prema tradiciji, novi pomoćnik državnog sekretara za Evropu i Evroaziju dovodi svoj novi tim zamenika, tako da očekujemo da ćemo videti potpuno nova lica, i smatra se da će se to desiti do kraja leta. Za sada, na Metjua Palmera, koga ovde oslavljanju nadimkom Met, i dalje gledamo kao na momka za Balkan, ali pitanje je koliko ćemo ga još dugo videti na takvom zadatku", objašnjava izvor iz Vašingtona.\nKako Danas saznaje, sve dok predsednik Amerike Džozef Bajden nije krenuo na svoj aktuelni put u Evropu, bavljenje mnogim spoljnopolitičkim pitanjima "bilo je u senci pandemije, ekonomije, kao i imigracije na južnoj granici SAD".\n"Može se reći da tek sada na mnogo načina počinjemo da sagledavamo opipljive detalje pravca u kojem Bajden vodi spoljnu politiku", objašnjava izvor Danasa.\nTvrdi se, takođe, da ne postoje "neke veće zamerke na poteze" Palmera. U tom kontekstu, objašnjava se da mu "niko ne može osporiti odlično znanje o Zapadnom Balkanu", ali da pojedini "doduše, ne tako brojni" tvrde da je ponekad "pomalo pristrasan", odnosno da "blago drži stranu srpskim vlastima" u pregovorima Beograda i Prištine, što se objašnjava činjenicom da je svojevremeno službovao u Beogradu i da je "srpski zet" (njegova supruga Danica je Beograda).\nPalmera je na poziciju specijalnog izaslanika za ovaj region, podsetimo, postavio Majk Pompeo, tadašnji državni sekretar SAD, krajem avgusta 2019. Od februara 2020. pa do novembarskih predsedničkih izbora bio je u "drugom planu", jer je daleko istaknutiju ulogu u pregovorima Beograda i Prištine imao Ričard Grenel, koga je tadašnji predsednik Amerike Donald Tramp imenovao za svog specijalnog izaslanika za pomenuti dijalog.\nIpak, u poslednje vreme Palmer je ponovo vidljiv, i vodi "šatl diplomatiju" na liniji Beograd-Priština, u koordinaciji sa specijalnim predstavnikom EU za kosovsko pitanje Miroslavom Lajčakom, o čemu svedoči i njihova nedavna "sinhronizovana" poseta ovim gradovima.\n"Montgomeri ima određenog iskustva sa Zapadnim Balkanom i u prošlosti se veoma kritički odnosila prema Ričardu Grenelu, naročito prema njegovim gledištima o mogućoj razmeni teritorija između Srbije i Kosova. Ona se i ranije zalagala za normalizaciju odnosa između Beograda i Prištine, a aktivno podržava i ideju proširenja EU, i izražavala je zabrinutost zbog rasta ruskog i kineskog uticaja na Balkanu. Moguće je da će se ona i dalje baviti dijalogom Beograda i Prištine, odnosno ekonomskim aspektom tog pitanja, i kada Donfrid preuzme novu funkciju u Stejt departmentu, ali se ne isključuje ni mogućnost da će biti smenjena", objašnjava vašingtonski diplomata.\nKaren Donfrid je prema tvrdnjama našeg diplomatskog izvora u SAD poznata po svom "ogromnom poznavanju Nemačke".\nKako se tvrdi, ona govori nemački kao maternji jezik, studirala je u toj državi, "i bila je angažovana na rešavanju niza transatlanskih pitanja koja su se ticala SAD i Nemačke", pa se smatra da će biti dragocen član "tima" državnog sekretara SAD Entonija Blinkena, imajući u vidu činjenicu da su za vreme Trampa transatlanski odnosi, uključujući "osovinu" Vašington-Berlin bili umnogome uzdrmani.\n"Karen se dosta razlikuje od Grenela, i po dosadašnjem radu, i po diplomatskom stilu. Ona je odlučna ali daleko svedenija od njega", kaže sagovornik Danasa.\nKaren Donfrid će na novu funkciju doći sa mesta predsednice nemačkog Maršalovog fonda, jednog od najuticajnijih tink-tenkova u Americi.\nMetju Palmer Sjedinjene Američke Države Zapadni Balkan Stejt Department\nPa i ja se pitam šta će toliki belosvetski posrednici i diplomate koji odlično govore srpski. Retko ili nikako govore albanski. Pa je ovo možda ustupak albanskoj strani jer je ministarki ino poslova muž lider nemačke parlamentarne stranke Nemačke. Karin odlično zna nemački i nije tako netrpeljiv orema Nemačkoj kao Grenel...\nSamo da ne smene amšričkog ambasadora u Srbiji Godfrija ili da ga zameni Palmer.\nPalmer: Beograd jedan od mojih omiljenih gradova, ostajem i u subotu na sastancima\nPalmer sa Tačijem iza zatvorenih vrata


Pobuna u Novom Sadu - za sutra najavljen protest protiv policijske represije – Otvoreno\nPočetnaVestiPobuna u Novom Sadu - za sutra najavljen protest protiv policijske represije\nsreda, 15. jula 2020 : 16:26\nPobuna u Novom Sadu – za sutra najavljen protest protiv policijske represije\nGrupa “Protiv diktature i sistema” organizovaće protest protiv policijske represije u četvrtak, 16. jula, ispred policijske stanice na Detelinari, u Rumenačkoj ulici u Novom Sadu.\nKako prenosi portal 021, ta lokacija je izabrana jer u toj policijskoj stanici radi inspektor koji je navodno 8. jula za vreme protesta u Ulici Modene u centru grada pretukao dečaka sa autizmom.\n“Nastavlja se sa protestima protiv policijske brutalnosti, protiv višedecenijskog sistemskog urušavanja zdravstva, državnih institucija i celokupne privrede naše rasprodane i privatizovane države”, naveli su organizatori.\nZahtevi organizatora protesta su ostavka i procesuiranje inspektora koji je 8. jula pretukao dečaka sa autizmom, u roku od tri dana, kao i ispitivanje svih slučajeva upotrebe prekomerne sile policijskih službenika, njihove smene i sudsko procesuiranje.\nOni traže i “puštanje na slobodu svih političkih zatvorenika koji su privedeni, prebijeni i osudjeni pod lažnom optužbom i sa lažnim svedočenjima policajaca”.\nZahtevaju i preusmeravanje novca namenjenog za policiju u zdravstvo, kako bi se povećali resursi u ljudstvu i opremi za borbu protiv pandemije virusa korona.\nProtest počinje u 19 sati, a organizatori su pozvali sve demonstarnte da nose zaštitne maske.\nUdruženje “Autizam promena za 180” pisalo je direktoru policije Vladimiru Rebiću povodom napada na dečaka sa autizmom koji je u četvrtak, 8. jula biciklom prolazio kroz centar Novog Sada, gde je u toku bio protest i sukob sa policijom.


Ružić: Važno da Srbija krene napred - Grad Prijepolje\nGrad Prijepolje > Vesti > Politika > Ružić: Važno da Srbija krene napred\nRužić: Važno da Srbija krene napred\nnedelja, 11. avg 2013, 10:15 – 12:08\nVeoma je važno da Srbija nakon rekonstrukcije Vlade krene napred, a da ostavimo po strani priču o izborima, kaže funkcioner SPS-a Branko Ružić. Do izbora će doći ukoliko se pokaže da je to politički korisno, rekao Ružić za RTS.\nPredsednik Izvršnog odbra Socijalističke partije Srbije Branko Ružić kaže da je veoma važno da Srbija nakon rekonstrukcije Vlade krene napred, a da priča o izborima ostane po strani.\nKomentarišući otvoreno pismo FK Crvena zvezda posle jučerašnje utakmice između Partizana i Novog Pazara u kome se preti izlaskom Zvezde iz Lige ukoliko ne bude smena na čelu Fudbalskog saveza Srbije, Branko Ružić je rekao da odgovorni treba da budu kažnjeni, ukoliko je bilo neregularnosti.\n„Važno je da se sačuva regularnost takmičenja, ukoliko je bilo grešaka, naravno da treba da reaguju i Sudijska organizacija i FSS i da sudija bude sankcionisan“, rekao je Ružić, koji je i potpredsednik FK Partizan.\nRužić je ocenio da nikako nije interes da Zvezda, kao važan nacioni brend, napusti Ligu. „Bez Zvezde nema Partizana, a bez Partizana nema Zvezde“, rekao je Ružić.\nRužić je, gostujući u Dnevniku RTS-a, rekao da će do izbora doći ukoliko se pokaže da je to politički korisno.\n„Nisam siguran da smo rešili sva pitanja, da smo primenili briselski sporazum, da ćemo izborima biti bliži otpočinjanju pregovora sa EU. Ako neko tako misli, naravno da SPS nikada neće bežati od izbora“, rekao je Ružić.\nNaglasio je da je važno da se rekonstrukcija Vlade dovede u određenu normu i da Vlada premijera Ivice Dačića „nastavi da radi u novom ruhu, na realizaciji ciljeva koje postavila pred sebe, što je za građane Srbije najvažnije“.\nNa pitanje da li postoji sukob SPS-a i Srpske napredne stranke oko toga ko će biti budući premijer, kako se spekuliše u medijima, Ružić je rekao da prvi potpredsednik vlade Aleksandar Vučić daje dragocen doprinos sa energijom koju retko ko ima, kako bi se mnogi ciljevi Vlade realizovali, ali da nikad nije iskazao politički stav da bude premijer.\nRužić je rekao da visoki funkcioneri SNS-a imaju tu želju i legitimno pravo da je iznose.\nNapominjući da je za budući sastav Vlade najvažnije da bude održiva, Ružić je naveo da nije u pitanju „feudlizacija samih resora i da li taj resor pripada toj i toj stranci, jer dolaze u obzir kako ljudi iz stranke, tako i nestranačke ličnosti i naravno ako postoji potreba da se uključe i stručnjaci“.\nRužić je ocenio da spekulacije o personalnim rešenjima nisu suštinska, ceć da je suštinsko pitanje kakva će biti struktura tih resora, da li će doći do racionalizacije i šta će biti rezultati rada.\n„Baviti se spekulacijama ko će biti na kom mestu, mislim da je deplasirano. Veoma brzo ćemo saznati, nadam se da ćemo oko 20. avgusta imati neke obrise onoga što i u personalnom smislu znači praktično upodobljavanje personalnih rešenja sa strukturom same Vlade“, rekao je Ružić.\nNa pitanje hoće li biti na čelu nekog ministarstva u rekonstruisanoj Vladi, Ružić je odgovorio da je najvažnije da novi ljudi u Vladi odgovore na izazove, a je „irelevantno ko će biti u toj vladi“.


RTCG - Radio Televizija Crne Gore - Nacionalni javni servis :: Društvo :: Carigrad nema pravo da razara jedinstvo pravoslavne crkve\nAMFILOHIJE PORUČIO 20. 09. 2018. 20:07 >> 19:47 22\nCarigrad nema pravo da razara jedinstvo pravoslavne crkve\nCarigradskoj patrijaršiji danas zaista nije lako, međutim to ovoj insitituciji nikako ne daje za pravo da nameće u suštini političke koncepcije i pod uticajem politike Zapada razara jedinstvo pravoslavne crkve, kazao je mitropolit SPC Amfilohije. On je dodao da je dobro što vlast u Srbiji za razliku od Crne Gore održava dobre odnose sa Rusijom.\nAmfilohije je za Radio Svetigora kazao da neki teolozi u Carigradu danas postaju zagovornici novog papizma carigradskog patrijarha, što se, kako dodaje, pokušava iskoristiti i u odnosu Carigrada prema Ruskoj crkvi.\n"Tu nažalost ima i uplitanja politike, kao što je bilo i u vrijeme dvadesetih godina i tragičnih sukoba tokom Prvog svjetskog rata i onih koji su neposredno uslijedili i doveli do propasti ruskog carstva. U današnjoj Evropi i Americi nažalost vlada antiruska ideologija, koju u nekom mjeri nažalost prihvata i Carigrad", kazao je Amfilohije.\nNaravno, dodaje, moramo biti svijesni da Carigradskoj patrijaršiji danas zaista nije lako.\n"Međutim to ovoj insitituciji nikako ne daje za pravo da nameće u suštini političke koncepcije i pod uticajem politike Zapada razara jedinstvo pravoslavne crkve", kazao je Amfilohije.\nOn ocjenjuje da kao i u dvadesetim godina, evro-američke političke sile i danas imaju za cilj da razbiju jedinstvo pravoslavlja.\n"Poslije burnih istorijskih zbivanja tokom posljednjih nekoliko vjekova samo je pravoslavna crkva ostala jedinstvena na prostoru gdje žive pravoslavni narodi", navodi mitropolit SPC.\nOvo što se događa u Ukrajini, kaže nije dobro ni za samu Carigradsku patrijaršiju koja gubi na svom autoritetu u pravoslavnom svijetu, a u isto vrijeme, dodaje, ne doprinosi se prevazilaženju raskola, već se taj raskol produbljuje bez ikakve sumnje.\n"To što se na sličnim pozicijama kao u vrijeme nacističke okupacije pokušava riješiti složen problem raskola u Ukrajini, neće dobra donijeti ni Carigradskoj patrijaršiji, a ni ostalim pravoslavnim crkvama", poručio je Amfilohije.\nDobro je, kaže Amfilohje, što vlast u Srbiji za razliku od Crne Gore održava dobre odnose sa Rusijom.\nCG prokleta dok ne vrati Njegoševu crkvu na Lovćen\n23. 05. 2019. 32


UIO BiH: Rekordni prihodi u avgustu 680 miliona KM – ASinfo Portal\nBANJALUKA, Uprava za indirektno oporezivanje /UIO/ BiH u avgustu je prikupila 680 miliona KM, što je za 66 miliona KM više nego u istom mjesecu prošle godine i predstavlja najveći iznos prikupljenih prihoda od indirektnih poreza u jednom mjesecu od osnivanja ove institucije.\nZa osam mjeseci ove godine UIO BiH je ukupno prikupila 4,589 milijardi KM, što je više za 321 milion KM ili 7,53 odsto u odnosu na isti period lani kada su prihodi iznosili 4,267 milijardi KM, saopšteno je iz UIO BiH.\nNakon izvršenih povrata poreskim obveznicima koji su u osam mjeseci ove godine iznosili 850 miliona KM, neto prikupljeni prihodi raspoređeni korisnicima – BiH, entitetima i Brčko distriktu iznosili su 3,739 milijardi KM.\n“Ovi prihodi veći su za 183 miliona KM u odnosu na prihode koje su sa Jedinstvenog računa korisnici dobili za osam mjeseci prošle godine”, naveli su iz UIO BiH.\nZa finansiranje institucija BiH tokom osam mjeseci ove godine raspoređeno je 499 miliona KM, Federaciji BiH 2,8 milijardi KM, a Republici Srpskoj 1,57 milijardi KM, Brčko distriktu 115 miliona KM.\n“Rast prihoda od indirektnih poreza pokrio je povećanje rata spoljnog duga u ovoj godini, tako da se do kraja godine očekuje da i entiteti direktno na račune dobiju više novca od indirektnih poreza u odnosu na prošlu godinu”, navodi se u saopštenju.\nNa osnovu posebne putarine za izgradnju autoputeva od 0,10 KM, za osam mjeseci FBiH je dobila 70 miliona KM, Republika Srpska 46 miliona KM, a Brčko distrikt 2,3 miliona KM. Srna


Političke odluke u BiH: Ko ih donosi? - Ženska Posla\nBosna i Hercegovina je u posljednje dvije decenije predstavljala, i još uvijek jeste arena raznih pregovora, donošenja i pokušaja donošenja odluka koje se tiču cjelokupne populacije, a da predstavnici i predstavnice različitih grupa iste nisu uključeni/e u pregovore.\nPočevši Dejtonskim mirovnim sporazumom i time donošenjem Ustava Bosne i Hercegovine, učešće žena u diskusijama i pregovorima za donošenje političkih odluka je nepostojeće. To je i jedan od osnovnih faktora koji i nakon 20 godina karakterišu javnu i političku scenu u Bosni i Hercegovini. Iako su do 2004. godine osnovani Gender centri unutar Federacije BiH i Republike Srpske, sve do 2003. godine nije usvojen Zakon o ravnopravnosti spolova u BiH, a time ni osnivanje Agencije za ravnopravnost spolova na državnom nivou 2004. godine. 7 godina nedonošenja adekvatnih zakonskih rješenja i osnivanja pripadajućih agencija ostavilo je veoma veliki prostor za političke manipulacije.\nJedna od konstantnih tema u javnom i političkom diskursu u BiH jesu i reforme Ustava države. Ustav BiH je prema mišljenju Venecijanske komisije iz 2005. godine, okarakterisan kao diskriminatoran te predstavlja dokument kojim se omogućava široko političko manevrisanje i zloupotreba u ogromnom birokratskom sistemu.\nOd tog mišljenja, postojalo je nekoliko inicijativa da se Ustav izmijeni. Neke od najbitnijih, pored inicijativa civilnog društva, jesu i inicijative koje su došle direktno od političkih stranaka u BiH. Ono što je karakteristično za svaki od paketa reformi, jeste da proces pregovora oko istih, niti u jednoj instanci nije uključivao žene.\nJedan od prvih paketa reformi jeste Aprilski paket, kojeg su dogovorili lideri 6 političkih stranaka u BiH, a koji nije u procesu pregovora uključivao žene. Jedna specifičnost ovog paketa reformi, koji je i do danas možda i najbolji predložen paket, jesu amandmani o ljudskim pravima i slobodama koji na kraju nisu ušli u amandmansku proceduru sa ostalim amandmanima, već su ostali na doradi pri Komisiji.\nNaredni pokušaj reforme desio se 2008. godine, Prudskim sporazumom kojeg su, iza zatvorenih vrata, bez učešća javnosti a posebice žena, donijeli lideri tri vladajuće stranke u BiH. Nakon objave sporazuma i osude javnosti, nije doživio odlučivanje u parlamentarnoj proceduri.\nNaredni paket reformi desio se 2009. godine, Butmirskim paketom, koji je nakon neslaganja unutar grupe političkih lidera i ponovne osude javnosti, označen kao neuspjeh. Ono što je bitno naznačiti jeste da ovaj paket reformi nije sadržavao odredbe o ljudskim pravima i slobodama osim pokušaja usklađivanja Ustava BiH sa Evropskom konvencijom o ljudskim pravima, te se fokusirao većinom na prijenos nadležnosti sa entiteta na državu.\nUčešće žena u donošenju ovih odluka i planova reformi nije bilo omogućeno, najviše iz razloga jer su lideri vladajućih političkih stranaka isključivo muškarci čime im je dodijeljena pregovaračka uloga. Pozicije žena u političkim strankama su i danas uglavnom samo stvar formalnosti i ne uključuje ih se u ozbiljne procese donošenja odluka. Jedan od osnovnih načina značajnijeg učešća žena u političkom kontekstu ostaje djelovanje kroz zajednicu civilnog društva. Jedan od boljih primjera, posebice kada se radi o reformama Ustava, jeste i Inicijativa građanki za reformu Ustava BiH.\nNo, jedan od bitnih segmenata političkog učešća u BiH, jesu i nedostaci mehanizama direktne demokratije na nivou države čime se građankama onemogućava predlaganje reformi izvan okvira ovlaštenih predlagača/ica u slopu Paramentarne skupštine BiH.\nUnatoč postojanju Komisije za ostvarivanje ravnopravnosti spolova pri Parlamentarnoj skupštini BiH i delegatkinja u sklopu Skupštine, primjećujemo da jako malo prijedloga civilnog društva dospijeva u parlamentarnu proceduru.\nJedan od problema jeste i to što delegatkinje, kada su izabrane u strukture vlasti, slijede tradicionalno orijentisanu stranačku politiku bez značajnije promocije ženskih ljudskih prava, a posebno bez predlaganja zakonskih rješenja kojima bi se promovisala uloga žena u donošenju odluka na državnom nivou.\n2016. godine vidimo isti trend, kada smo u jeku pregovora o pristupanju EU, kreiranju i promociji reformske agende, koja se opet ovisno o nivou vlasti, razlikuje i ne pomoviše na jednak način. Reformska agenda je još jedan primjer dogovora iza zatvorenih vrata i isključivanja žena kao učesnica u ključnim pregovorima. Značajno je pomenuti da, iako se reformska agenda bavi tržištem rada, reformom socijalne zaštite i penzija, zvanični dokument ne sadrži riječ “žena” niti “ravnopravnost” na svih svojih 7 stranica.\nA, gdje su žene na Wikipediji?\nOglas M/Ž: “majstori su prljavi ni Hercegovke im ne mogu ništa”